Ekobarqaror | Page 51\nЭМАН ИПАК ҚУРТИ ВА “ЁРУҒ КУНЛАР” БОҒЛАРИ\nЎзбекистон ва Жанубий Корея – самарали ҳамкорлик\nЎзбекистон Республикаси Президенти Ислом Каримовнинг таклифига биноан Корея Республикаси Президенти Пак Кин Хэнинг юртимизга давлат ташрифи Ўзбекистон — Жанубий Корея ҳамкорлиги тарихидаги муҳим сиёсий воқеа, томонларнинг олий даражадаги анъанавий мулоқотларни давом эттиришга, дўстлик ва стратегик ҳамкорлик муносабатларини ривожлантиришга қатъий интилиши ифодаси бўлди, десак муболаға бўлмайди. Ўзбекистон билан Тонг бокиралиги ўлкаси ўртасида катта масофа бўлса-да, халқларимизни яқин қадимий дўстлик ришталари боғлаб туради. Эл-юртга садоқат, аждодлар мероси ва қадриятларини эъзозлаш, меҳр-оқибат, бағрикенглик, очиқкўнгиллик, саховат, каттага ҳурмат, кичикка иззат, меҳнатсеварлик каби фазилатлар ўзбек ва корейс халқлари учун бирдек хосдир. Бугунги кунда изчил мулоқотлар ва муштарак интилишлар туфайли давлатларимиз ўртасида очиқлик, ўзаро ҳурмат ва ишонч, яқин стратегик ҳамкорликка асосланган муносабатлар қарор топган ва бу алоқалар кундан-кунга янги-янги мазмун билан бойиб бормоқда. Корея Республикаси Ўзбекистон Республикаси учун иқтисодий ва ижтимоий ривожланиш бўйича миллий дастурларни амалга оширишда ҳамда жаҳон ҳамжамиятига босқичма-босқич интеграциялашишда мамлакатимизни кенг қўллаб-қувватлаган, вақт синовидан ўтган ва ҳар жиҳатдан ишончли стратегик шерикдир.\nЖанубий Корея Жанубий-Шарқий Осиёда жойлашган давлат. Майдони: 99 392 кв. км., аҳолиси: 49 000 000 дан ортиқ. Пойтахти: Сеул шаҳри. Маъмурий тузилиши: 1 та алоҳида мақомдаги шаҳар (тыкпёлси), 6 та вилоят мақомидаги шаҳар (кванъёкси),\n9 та вилоят (до)га бўлинади. Йирик шаҳарлари: Сеул, Пусан, Кван-жу, Инчхон, Тэчжон, Улсан. Пул бирлиги: вон.\nКорея сўзи ҳудуддаги қадимий Корё сулоласи (918–1392) номидан келиб чиққан. Корё номи эса ундан ҳам олдинги Когурё давлатига бориб тақалади. Корея Республикаси Корея ярим оролининг жанубий қисмида жойлашган, шу сабабли уни норасмий тилда Жанубий Корея деб аташади. Корея қирғоқларини ғарбда Сариқ денгиз, шарқда Япон денгизи, жанубда эса Корея бўғози ва Шимолий Хитой денгизи ювиб туради. Шимолда Корея Халқ Демократик Республикаси билан чегарадош. Мамлакат ҳудуди асосан тоғликлардан иборат, текислик ўттиз фоизни ташкил этади.\n15 август – Корея озодлиги куни (1945); 3 октябрь – Давлатга асос солинган кун. Ўзбекистон билан 1992 йил 29 январдан бошлаб турли соҳаларда ҳамкорлик қилиб келади.\nМузокарада сиёсий мулоқотларни изчил давом эттириш, эришилган келишувларни ҳаётга татбиқ этишни мониторинг қилиб бориш, ахборот технологиялари, қуёш энергетикаси, қишлоқ хўжалиги, таълим каби соҳаларда ҳамкорликни янада кенгайтиришга келишиб олинди. Томонлар бундан буён ҳам халқаро ташкилотлар ва минтақавий тузилмалар, жумладан, “Корея Республикаси — Марказий Осиё” ҳамкорлик форуми доирасида бир-бирини қўллаб-қувватлайди. Хавфсизлик ва барқарорликни мустаҳкамлаш, терроризм, диний экстремизм, уюшган трансмиллий жиноятчилик ва наркотик моддаларнинг ноқонуний айланишига қарши курашишда изчил ҳамкорлик қилади. Президентлар мулоқоти икки мамлакат расмий делегацияларининг кенгайтирилган таркибдаги музокарасида давом этди. Томонлар савдо-иқтисодий, сармоявий, маданий-гуманитар соҳалардаги ҳамкорликни кенгайтиришга оид масалаларни муҳокама қилдилар.\nМузокаралар якунида Президент Ислом Каримов ва Президент Пак Кин Хэ Ўзбекистон Республикаси билан Корея Республикаси ўртасида Стратегик шерикликни янада ривожлантириш ва чуқурлаштириш тўғрисидаги қўшма декларацияни имзоладилар. Шунингдек, 2014 — 2017 йилларга мўлжалланган Иқтисодий тараққиёт ва ҳамкорлик жамғармаси кредитлари тўғрисидаги ҳукуматлараро келишув, Икки томонлама инвестициявий ҳамкорлик тўғрисида ўзаро англашув меморандуми, Ўзбекистон Республикаси Ташқи иқтисодий фаолият Миллий банки ва Корея Республикаси Экспорт-импорт банки ўртасида молиявий битим ва бошқа ҳужжатлар имзоланди.\nҚишлоқ хўжалиги тарихи\nКoрeя иқлими — мўтaдил, бир-биридaн кeскин фaрқ қилaдигaн тўрт фaслгa эга. Бaҳoр қисқa бўлишигa қaрaмaсдaн жудa ҳaм ёқимли вa қуёшли бўлaди. Ёздa эсa иссиқ вa нaмлик юқoри бўлиб, июль oйлaридa ёмғиргa бойдир. Куз фaсли ёрқин тиллa вa қизил рaнглaр билaн бўялиб, aжoйиб рaнг-бaрaнг пaнoрaмaни ярaтaди. Қиш сoвуқ вa қуруқ кeлиб вaқти-вaқти билaн қoр ёғaди. Жaнуби-ғaрбдaги Жeжу-дo oрoли юмшoқ субтрoпик иқлимгa эга. Кoрeя тумaнлaри ўртaсидaги ҳaрoрaт фaрқи жудa кaттa, ўртaчa ҳисoбдa 6 °C дaн 16 °C гaчaлир. Йилнинг энг иссиқ ойи бўлгaн aвгустдa эсa ҳaрoрaт 19 °C вa 35 °C oрaсидa бўлиб,, энг сoвуқ oйи янвaрдa ҳaрoрaт минус 8 °C гaчa тушиб кeтaди. Бaҳoр фaслининг бoшлaридa шaмoл Xитoйнинг шимoлий қисмидaги чўллaридaн сaриқ қум вa тупрoқлaрни учириб кeлaди. Aммo aпрeль oйи ўртaлaридa ҳaқиқий бaҳoр нaфaсини ҳис қилиш мумкин. Тoғлaр вa мaйсaзoрлaр aжoйиб гуллaргa бурканади. Шу вaқтдa дeҳқoнлaр дaлaлaрни шоли экишгa тaйёрлaйди.\nКoрeйслaрнинг йил фaсллaри oрaсидa сeвимлиси бўлгaни куз oдaмни тeтиклaштирaдигaн ҳaвo вa мусaффo oсмoнгa эга. Куз — ҳoсиллaрни йиғиштириш вaқти ҳaмдa турли бaйрaм вa тaриxий aнъaнaлaргa бoй фaсл. Жанубий Кореянинг қишлоқ хўжалигига назар ташлайдиган бўлсак, унинг иқлими қишлоқ хўжалиги маҳсулотлари етиштириш учун жуда ҳам қулай бўлиб, жанубида йилига икки маротаба ҳосил олинади. Бугунги кунда мамлакатнинг 5,1 млн. гектарини қайта ишланадиган ерлар ташкил этиб, бу республика ҳудудини 23 фоизини ташкил этади. Шундан 5 096 минг гектарининг 1 646 минги сўғориладиган ерлар ташкил этиб, бу уларда асосан шоли экилади. Кореяликлар таомномасидан асосий ўрин эгаллаган шоли етиштириш 1945 йилгача 4-4,5 млн. тоннани ташкил этган бўлса, бугунги кунга келиб қишлоқ хўжалигида инновацион технологияларнинг ишлатилиши натижасида 8 млн. тоннадан ошган.\n1946 йили амалга оширилган аграр ислоҳат феодал ижара тизимига барҳам берди. Корея ва япон помешчикларининг ерлари конфискация қилиниб, деҳқонларга бўлиб берилди. Натижада 724 522 нафар ерсиз ва жуда ҳам кичик ер эгалари бир миллион гектардан ортиқ ерга эга бўлишди. Хукумат энг камбағал деҳқонларни уруғлик, қишлоқ хўжалиги жиҳозлари, чорва билан таъминлади. Йирик ирригация иншоатлари қурди. 1953 йилдан бошлаб қишлоқ хўжалигини кооперациялаш бошланиб, мазкур ҳаракат 1958 йили якунланди.\nИқтисoдиёт aсoсий қисмини қишлoқ xўжaлиги тaшкил қилгaн йиллaр ҳaм бўлгaн. Эндиликдa эса Жaнубий Кoрeя қaйтa ишлaш сoҳaси билaн ғурурлaнсa бўлaди, чунки 1997-йилнинг ўзидa қайта ишлаб чиқариш 25,7% га, 1997-йилда 5% гa, 1996-йили 6,8% гa, 1995-йилда эса 8,9% гa ўсиш кузaтилгaн эди. 1998-йили қайта ишлаб чиқаришнинг ўсиши 6,7% мaнфий кўрсaткични тaшкил этди. Бунинг aсoсий сaбaби 1997-йилдa Жaнубий-шaрқий Oсиё дaвлaтлaридaги иқтисoдий бўҳрoн oқибaтидaдир. Xoрижий сaрмoядoрлaрнинг Xитoй кaби бoшқa ривoжлaнaётгaн дaвлaтлaргa сaрмoялaрини кўчириши билaн иқтисoдий aҳвoл янaдa сaлбий oқибaтлaрни кeлтириб чиқaришигa қaрaмaй, 1999-йили ялпи маҳсулотнинг ўсиши 10,9% ни, 2000-йили 9,3% ни, 2001-йили 3% ни, 2002-йили 6,3% ни, 20013-йили 4,8% ни вa миқдoри 2 миллиaрд AҚШ дoллaрини тaшкил этди.\nБугунги кунда қишлоқ хўжалигида деҳқончиликдан келаётган даромаднинг асосий қисмини, яъни 92,7 фоизини ташкил этади. Йилига икки маротаба ҳосил олиниши мумкин бўлган жанубий ҳудудларда шоли йиғиштириб олингач, унинг ўрнига сули экилади. Мазкур ғалладан йилига ўртача 4,5 млн. тонна, буғдойдан – 3 млн.290 минг. тонна, чумиза – 5 млн. тонна, соя – 6 млн. тонна бўлиб, озиқ-овқат маҳсулотлари буткул мамлакатнинг ички эҳтиёжини қоплайди.\nЮқорида таъкидлаганимиздек, Жанубий Корея қишлоқ хўжалигининг асосини шоличилик ташкил этиб, маҳаллий аҳоли уни неолит давридан буён етиштириб келади. Шоли намгарчиликни хўш кўрувчи ўсимлик бўлганлиги сабабли деҳқонлар уни асосан текисликларга, бир хил қарталарга экишади. Дарёлардан пастда жойлашган ер майдонлари гравитацион усулда, сув насосларисиз суғорилади. Шоли даласини қоплаб турган сув сатҳи бир хил бўлиши лозим. Шоли май-июль ойларида кщчат сифатида экилади. Бундай экиш усули ХII асрдан қўлланила бошланган. Лалми ерлар ва тоғёнбағирларида эса шолининг суқсизликка бардошли навлари етиштирилади.\nМамлакатнинг тоғли ҳудудларида маккажўхори экилиб, бугунги кунда барча лалми ерларнинг 40 фоизини мазкур қишлоқ хўжалиги экини эгаллаган. Бундан ташқари кореяликлар севиб истеъмол қиладиган чумиза (тариқнинг тури) ва сорго (жўхори) ҳам кўплаб экилиб, уларнинг поялари чорвага озуқа бўлибгина қолмай, ёнилғи ва қурилиш материали сифатида ҳам ишлатилади. Шунингдек сули, арпа, буғдой, гаолян, нўхот, мош, маккажўхори, картошка, сабзи, шолғом, қовоқ, бақлажон, бодринг, саримсоқпиёз, булғори ва чаён қалампири, пиёз, дайкон ва бошқа сабзавотлар етиштирилади. Албатта, қишлоқ хўжалигида техник экинларни етиштириш ҳам яхши йўлга қўйилган. Булар пахта, зиғир, рами, тамаки, женьшень, перилла, кунжут, канакунжут ва шакар лавлагидир. Шойи ишлаб чиқишда пиллачилик муҳим ўрин эгаллайди.\nТехник экинларнинг етакчиси бўлган пахта, зиғир тоғ ёнбағирларида минг йил давомида экилиб келинаётган бўлса, шакар лавлагини етиштириш усулини деҳқонлар атиги 50 йил олдин ўзлаштирдилар. Мамлакатга катта даромад келтираётган яна бир ўсимлик бу женьшендир. Ёввойи ҳолда мазкур доривор ўсимлик Жанубий Кореянинг жанубий ҳудудларида, ўрмонлар ичида учрайди. ХYII асрдан бошлаб женьшень, яъни “одамгиёҳ” сунъий равишда экила бошланди. Бугунги кунда Кэсон ҳудуди женьшень етиштириш бўйича етакчилик қилиб келмоқда.\n“Ёруғ кунлар” боғлари\nМинг йиллар давомида деҳқончилик билан шуғулланиб келган кореяликлар аста-секинлик билан боғдорчилик сирларини ўрганишди. Бугунги кунда Жанубий Корея фермерларининг ичида айнан боғдорчиликка ихтисослашаётганликлари кўпчиликни ташкил этади. Улар етиштираётган олма, нок, шафтоли, олхўри, гилос, ўрик, анор, хурмо, ёнғоқ, цитрус мевалари нафақат кореяликлар, балки дунёнинг 50 дан ортиқ мамлакатлари аҳолиси дастурхонини безамоқда. Олмани кореяликлар атиги 80 йил олдин эка бошлашган бўлишсада, бугунга келиб мамлакатнинг шимолий ҳудудларида унинг 100 дан ортиқ навидан мўл ҳосил олинади. Жанубда цитрус мевалари, Сэул, Тэгу ва Пусанда эса узум етиштирилади.\nМамлакатнинг йирик шаҳарларида эса декоратив боғдорчилик ривожланмоқда. Бу нафақат уларнинг экологиясини яхшилашга, балки ахборот ва техника асрида инсонларни табиатга яқинлаштиришга имкон беради. Кореяда шаҳарда барпо этиладиган манзарали боғларни “ёруғ кунлар боғлари” деб аташади. Уларнинг япон боғларидан фарқи танланган жойнинг ўзига хосликларини бўрттириб кўрсатиш ва иложи борича табиийликни сақлашдан иборат. Сўнгги йилларда мазкур боғларга кўплаб мевали дарахтлар ва доривор гиёҳлар экилмоқда. Боғбонларнинг фикрига кўра, бу нафақат ердан унумли фойдаланишга, балки дам олувчиларни улар билан таништиришга ҳам имкон беради.\nЧорва ва парранда - ёрдамчи тармоқ\nЖанубий Кореяда чорвачилик қишлоқ хўжалиги соҳасида етиштирилаётган ялпи маҳсулотнинг атиги 6 % ни ташкил этади ва фермерларнинг ёрдамчи хўжалиги ҳисобланади. Яйловларнинг камлиги натижасида қорамол асосан бир жойда турли хил сабзавотлар, арпа, сули ва хашак билан боқилади. Бугунги кунда ҳукумат сутчиликни ривожлантириш мақсадида чорвачилик кооперативларини ва мамлакатнинг тоғли ҳудудларида экологияга зарар етказмаган ҳолда яйловлар ташкил этиш борасида бош қотирмоқда. Майда туёқлилардан асосан чўчқачилик яхши ривожланган, қўйчилик охирги ўринлардан бирини эгаллайди, холос. Паррандачилик ҳам жадал суръатлар билан ривожланиб, фермерлар асосан товуқ ва ўрдак боқишади. Чунки айнан ўрдак гўшти кореяликлар томонидан энг кўп сотиб олинадиган маҳсулот ҳисобланади.\nАсалнинг 50 нави ва эман ипак қурти ватани\nАсаларичилик асосан мамлакатнинг жанубида ривожланмоқда. Мазкур ҳудуднинг юмшоқ иқлими, йил давомида субтропик гулларнинг очилиб туриши ушбу соҳа мухлисларининг кўпайишига омил бўлаётир. Асалари уялари фермерларнинг уйлари ёнида жойлаштирилади. Айниқса баҳор ойлари асалариларнинг бир маромида ғўнғиллаши кореяликларга алоҳида завқ бағишлаб, яшашга иштиёқини кучайтириши кўплаб халқ ашулаларида ўз аксини топган. Бу ерда асалнинг 50 дан ортиқ тури етиштирилиб, сўнгги 20 йилда унинг дунё мамлакатларига экспорти яхши йўлга қўйилди.\nЁрдамчи хўжалик ҳисобланган пиллачилик мамлакатда қадимги соҳалардан бири ҳисобланиб, Жанубий Корея пилласидан олинаётган тола ва ундан тўқилган шойи матолар сифат жиҳатдан дунёда етакчи ўринни эгаллаб келмоқда. Пиллачиликни янада ривожлантириш мақсадида ҳукумат тут кўчатлари ва ипак қуртининг уруғини фермерларга арзон нархда етказиб беради. Деярли ҳар бир фермер хўжалигида тут дарахтлари плантациялари мавжуд бўлиб, Шимолий Пхёнанда эса дунёда биринчи маротаба эман ипак қурти етиштириш йўлга қўйилди. Унинг толасидан асосан жужунча матоси ишлаб чиқаришда фойдаланилади.\nЖанубий Корея ҳақида 10 та факт\n1. “Forbs” журналининг фикрига кўра дунёдаги энг меҳнаткаш инсонлар, бу жанубий кореяликлардир.\n2. Мамлакатда бепул интернетни ҳар бир ташкилот, корхона, муассаса ва жамоат жойлари ва транспортларида топиш мумкин.\n3. Жанубий Кореяда ишлаб чиқарилган товарлар қадрланиб, маҳаллий аҳоли томонидан биринчи галда улар сотиб олинади.\n4. Қишлоқ хўжалиги иқтисодиётнинг етакчи бўғими ҳисобланади.\n5. Стомотология хизматлари қиммат бўлганлиги боис ҳар бир кореялик оғиз бўшлиғи гигиенасига жуда ҳам қаттиқ риоя этади ва доимо ёнида тиш чўткасини олиб юради.\n6. Таълим кореяликлар учун жуда ҳам муҳим.Улар ўз ўқув ва меҳнат таътилларидан қўшимча курсларга бориш учун фойдаланадилар.\n7. Жанубий Кореяда таътил деган деган тушунчанинг ўзи йўқ. Дам олиш ёки чет элга бориш учун ишчи ва хизматчилар август ойи бошларида бир неча кунга раҳбарларидан рухсат сўрайдилар, холос.\n8. Жанубий Кореяда атиги 2 та миллий байрам- Янги йил ва кузги фестиваль бўлиб, уларда атиги 3 кун дам олинади.\n9. Энг нуфузли ва юқори иш ҳақига эга бўлган касблардан бири ўқитувчилик бўлиб, давлат университетларидаги профессор ўқитувчиларни ишдан бўшатиш учун мамлакат президентнинг розилиги зарур.\n10. Кореяликлар соғлиқлари учун жуда ҳам қайғурадилар ва ўзларининг ҳар бир таомларининг фойдаси ҳақида соатлаб гапиришлари мумкин.\nНаргис ҚОСИМОВА .\nХОНБАЛИҚ – ДАРОМАДГА КОН БАЛИҚ\n15.07.2014 Nargis Qosimova\tФикр билдиринг\nУни Ўзбекистон ҳудудида етиштириш имкониятлари\nЮртимизда балиқчилик, айниқса уни сунъий шароитларда етиштириш катта иқтисодий фойда манбаига айланиб бормоқда. Чунки балиқ таннархига кўра озуқаси учун қилинган сарфлар ҳаражатини ҳам 50-70 фоизгача қоплай олади. Демак, озуқа қанчалик оқилона ишлатилса, балиқчиликдан шу қадар кўп фойда олинади.\nКуни кеча Ўзбекистондаги Глобал Экологик Фонднинг Кичик Грантлар дастурига мувофиқ фермерлар учун Ўзбекистоннинг географик ва ижтимоий-иқтисодий шароитларига мўлжалланган хонбалиқни етиштиришга доир ўтказилган “Хонбалиқчилик – Ўзбекистон фермерлари учун истиқболли бизнес” мавзусида ташкил этилган семинар-тренинг ишларида ҳудди ана шу соҳага доир қизиқарли таклиф ўрганилди.\nБиламизки, Ўзбекистон шароитида балиқларнинг асосан зоғора, дўнгпешона, оқ амур турлари етиштирилади. Бу балиқларнинг очиқ сув ҳавзаларида йилига атига 3 ой яхши ўсиши фактининг ўзиёқ уларни етиштириш тармоғи деярли ярим йил «ишламаслиги”дан далолатдир. Хўш, мазкур муаммони қандай йўл билан ҳал этиш мумкин? Республика шароитига мос, ўта мақбул қайси балиқ турларини кенг миқёсда етиштириш имкони мавжуд? Умуман, балиқчиликнинг нафақат фойда манбаи, балки табиат фаунасини яхшилашдаги асосий омил сифатида мавжуд бўлиши учун нималарга аҳамият қаратиш керак?\n– Бу саволларга жавоб бериш мақсадида биз фермерлар ва шу соҳага қизиқувчилар учун хонбалиқ турини тавсия этишни лозим топдик. Маълумки, хонбалиқни кўпчиликка “форель” номи билан таниш. Яна кўпчилик эса унинг мазали гўштидан ҳатто татиб ҳам кўрмаган. Чунки форель – Ғаройиб балиқ тури бўлиб, унинг асосий хусусияти фақат тоза ва совуқ сувлардагина яшаши билан боғлиқдир. Шу боис бу балиқ тури дунёда камёб ва қимматли, инсон саломатлиги учун ўта муҳим ҳисобланган турли витаминларга бой деликатес маҳсулоти сифатида тан олинган. Ўзбекистоннинг табиий шароити ва мавжуд сув ҳавзаларнинг ҳарорати эса мазкур балиқ турини кўпайтиришни нафақат ривожлантириш, балки уни товар даражасига етказиш, экспорт қилиш имкониятларини ҳам яратишда қўл келади, — дейди Ўзбекистондаги мазкур Фонд дастурининг жамоат билан ишлаш бўйича ўринбосари Махсад Бауетдинов. — Кўп йиллик кузатувлар Ўзбекистоннинг тоғолди ва тоғли ҳудудларидаги дарё ва каналлардаги сув ҳарорати йил давомида 18оС дан ошмаслигини кўрсатган. Бу Орол денгизи ҳавзасидаги дарёлар баланд тоғлардан сув олиб, музлик ёки қордан ҳосил бўлиши билан боғлиқдир. Шунингдек, мамлакатимиздаги дарёларнинг сув оқими шиддатли бўлгани учун ҳатто ёз жазирамасида ҳам дарё ва каналлардаги сув токи ўрта оқимга қадар қизишга улгурмайди. Бунга Чирчиқ дарёсининг Тошкент ва Чирчиқ шаҳарлари ўрта қисмидаги сув ҳарорати ҳам мисол бўла олади. Шундай экан, бу муҳит совуқ сувда яшовчи балиқлар, яъни хонбалиқни етиштириш энг қулай имкон эмасми? Қолаверса, тўғри озиқлантирилганда хонбалиқ йил давомида ўсади, ҳатто ҳатто 6-7 ойда ҳам анча йириклашади. Бу эса дўнгпешона ва зоғорабалиққа қараганда кўпроқ маҳсулот, яъни даромад олиш, демакдир. Республика майдонининг қарийб 25 фоизини эгаллайдиган тоғолди ҳудудларида бутун аҳолининг 75 фоизга яқини истиқомат қилишини ҳам ҳисобга оладиган бўлсак, Фарғона водийсининг барча вилоятларидан тортиб, Тошкент, Самарқанд, Қашқадарё, Сурхондарё вилоятларида ҳам мазкур соҳани ривожлантириш имкони жуда каттадир.\nШу ўринда мазкур балиқ тури ҳақида қисқача маълумот бериб ўтсак:\nБутунжаҳон миқёсида аквамаданият эҳтиёжлари учун ўтказилган жойлаштириш натижасида камалак хонбалиғи 5 та қитъада, географик жойлашувдан қатъий назар денгиз сатҳидан 4500 метр баландликкача бўлган жойларда яшай бошлагани боис ҳозирда у жаҳоннинг 115 дан ортиқ мамлакатида етиштирилмоқда. Аквамаданиятда камалак хонбалиғини етиштиришнинг умумий ҳажми – йилига 100 минг тоннага яқинни ташкил этади.\nЛосос оиласига мансуб бўлган камалак хонбалиқ (rainbow trout), Oncorhynchus mykiss, сой хонбалиғи (brown trout), Salmo trutta, гольца (лосослар оиласига мансуб) (Brook trout) – Salvelinus fontinalis турларини кўпайтиришнинг глобал ишлаб чиқаришда устунлик қилаётганининг асосий сабаби ҳам айнан шу жиҳат – уни етиштириш деярли барча минтақаларда ўзлаштирилгани билан боғлиқдир. Бежизга эндиликда «совуқ сувли балиқчилик» ўрнига «хонбалиқчилик» атамаси қўлланилмайди.\n– Аммо Ўзбекистонда хонбалиқчилиққа доир билимлар кам. Масалан, бу ерда ўзлаштирилган Экстенсив балиқчиликда балиқлар фақат кўлдаги табиий озуқа базаси организмлари билан озиқланиб, бу организмлар кўлга ўғит солиш орқали кўпайтирилса, ярим интенсив усулда етиштирилаётган балиқлар ҳам табиий озуқа базаси организмлари, ҳам қўшимча озуқа, яъни ўғит ва омухта ем солиш орқали боқилади. Балиқ кўпайтиришнинг бу усулларида балиқ маҳсулдорлиги табиий кечадиган экологик жараёнлар табиий озуқа базасини кўпайтириш билан чеклангани боис, маҳсулдорлик кўпи билан 0,13 ва 0,26 кг/м3 ни ташкил этади (бошқача ҳисоблаганда 10 ва 30 ц/га). Бугунги кунда жаҳон балиқчилиги, шу жумладан хонбалиқчиликда ҳосилдорлик 40 кг/м3 ва ундан ортиқ эканлигини ҳисобга олсак, бу мамлакатимиздаги кўрсаткичдан юз барорар ортиқ демакдир. Шунинг учун биз нафақат кўптармоқли соҳа йўналишларидан бири сифатида балиқчиликни йўлга қўяётган фермерлар, балки оддий балиқчилар, уларни тайёрловчи ўқитувчилар, тадқиқотчилар, балиқлар касалликлари бўйича мутахассислар ва бошқаларга ривожланиш таркиби бу қадар зич бўлган балиқ етиштиришни ўрганишлари ва уни амалга тадбиқ этишдан чўчимасликлари лозимлигини айтмоқчимиз, — дейди Ўзбекистон шароитида хонбалиқ етиштириш бўйича қўшма лойиҳа раҳбари Бахтиёр Комилов. – Чунки бу балиқчилик турини ривожлантириши, биринчидан, жуда истиқболли бўлгани, иккинчидан мамлакатда сув ресурслари танқислиги мавжудлигига қарамай уни кўпайтириш у қадар мураккаб эмаслиги билан ҳам аҳамиятлидир. Масалан, бизнинг тажрибамизда Тошкент ёнидаги бўш турган майдонда бир нечта хонбалиқ етиштириш фермалари, уларга қўшиб питомник ва ҳавза хўжалиги ташкил этишга кўмаклашилиб, «НТ Фищ Фарм» балиқчилик хўжалигида ҳам 2008 — 2010 йилларда Сиэтлдан (Тошкентдан соат минтақалари бўйича Ернинг энг узоқ нуқтаси, бошқача айтганда – дунёнинг нариги томони) уруғлантирилган увилдириғ етказилиб, унинг инкубацияси ҳамда 6-7 ой давомида увилдириғ шаклидан товарбоп балиқ шаклигача етиштириш йўлга қўйилди. Навбатдаги лойиҳа Глобал экологик фонднинг Кичик грантлар дастури доирасида Ғазалкент ёнида хонбалиқ хўжалигини ташкил этишдан иборат бўлди. Айни пайтгача яна 2 та хонбалиқ хўжалиги бунёд этилди.\nАна шу ўтган вақт давомида камалак хонбалиғининг 0 – 25оС оралиқдаги ҳароратга дош бера олиши, уруғнинг ривожланиши учун мақбул ҳарорат — 6-12°С, увилдириғ ва майда балиқларни парвариш қилиш учун -14-16°С, катта хонбалиқ учун -14-18°С талаб этилиши жиҳатлари туфайли Ўзбекистон иқлимида етиштиришда энг мақбул балиқ турларидан бири эканлиги исботини топа олди. Қолаверса, сув ҳарорати 20-22оС дан ортиқ бўлганда хонбалиқ озиқланишни тўхтатиб, ҳарорат оптимал даражадан пасайганда эса унинг озиқланиш рациони ҳам камайиб бориши жиҳатлари хонбалиқнинг табиий сув ҳавзалардаги чучук сувларда қишлаши нормал ўтиб, нолга (музлашга) яқин ҳароратга ҳам дош бера олишини ифодалайди.\n- Сурхондарё вилоятининг Денов тумани ҳудудида Дарбанд дарёси билан Панжоб дарёси қўшилиб, Шерободга дарёсига оқади. Шунинг учун ҳам бу ҳудуднинг суви шўр. Фермерчилик хўжалигим ана шу Панжоб дарёси ҳудуди яқинида. Қўшимча тармоқ сифатида қуёнчилик фермасини ташкил этганман. Аммо океан ва денгиз сувларида ривожланувчи хонбалиқ шўр сувли дарёларда ҳам ривожланармикин? – дейди Бойсун туманидан ташриф буюрган “Раҳмон Нур” фермер хўжалигининг раҳбари Аҳмад Тангриқулов. – Ҳозир хонбалиқни етиштириш учун тузли сув ҳаттоки фойдали эканлиги, балиқларни касалликлардан асраши мумкинлигини билиш мен учун янгилик бўлди. Демак, мен табиий шароитда ҳам бу балиқни етиштиришим мумкин экан.\nЎақиқатдан ҳам, хонбалиқ тузли сувнинг минусли ҳароратида ҳам яшай олади. Муҳими у оксифил балиқ тури бўлгани учун кислородга яхши тўйинган сув талаб этади. Бу балиқ тури сув кислород билан 90-100 фоизга тўйинганда, яъни унинг таркиби 7-8 мг/л бўлганда ўзини яхши ҳис қилади. Аралашган кислород концентрацияси 3,5-6 мг/л бўлганда хонбалиқ ўзини ёмон ҳис этади, 1,5 мг/л бўлганда хонбалиқ нобуд бўлади. Шунинг учун муҳитнинг фаол реакцияси (pH) нейтралга яқин бўлиши ва 6,5-8,5 меъёридан чиқиб кетмаслиги лозим.\n– Қолаверса, ҳонбалиқ ёрқин қуёш нурларини хуш кўрмайди, имкон борича сояга, тошлар, илдизлар остига яширинади, чуқур жойларга кетади. Табиий шароитларда булутли кунларда, кеч ёки тонгда фаол бўлади. Айни пайтда бошқа балиқлардан фарқли ўлароқ хонбалиқ доимо сув юзасига яқинроқ бўлади, чунки сузиш қопини ҳаво билан тўлдириш бу балиқда фақат атмосферадан ҳаво ушлаш орқали рўй беради. Шу сабабли ёпиқ кўлмакларда у тўлиқ сувга ботган ҳолда, ҳамда қишда тўлиқ музлаб қоладиган ҳавзаларда яшай олмайди.\nКатта камалак хонбалиққа келсак, у океаник туз даражаси 32 фоиз бўлган ҳолда ҳам яшайди. Вазни 250-500 граммгача етгач товарбоп балиққа айланади. Личинкалари 5-8 даражадаги тузликни, шу йил туғилган балиқчалар 12-18, бир йиллик балиқлар -20-25 фоизгача тузликка бардош беришини ҳисобга олсак, бу соҳани ривожлантириш имкониятлари кенглигидан далолат беради, — дейди Фонднинг балиқчилик бўйича мутахассиси Иброҳим Халилов.\nМазкур тренинг давомида иштирокчилар амалий машғулот сифатида сунъий сув ҳавзаларида ташкил этилган хонбалиқ фермаси билан ҳам танишишди. Бу ерда балиқларнинг увулдириқ ҳолатидан тортиб, ёшига кўра ҳам алоҳида-алоҳида ҳовузларда жойлаштирилишининг сабаблари, уларни озиқлантириш тартиби, тўғри сақлаш шароитларини қай тарзда тўҚри ташкил этиш батафсил тушунтирилди. Шунингдек, балиқларда жинсий етуклик 3-4 ёшлигида бошланиб, сув ҳавзасининг жойлашуви, ҳудуднинг иқлим шароитлари, демак, сув ҳавзасининг термик режимига қараб ўзгариб туриши, эркак балиқлар урғочи балиқлардан бир йил аввал балоҚатга етиши ҳақида маълумотлар берилди.\nМуҳими,кўпайтириш шароитидаги хонбалиқнининг ўсиш тезлиги сув ҳарорати 16 — 18оС бўлганда оптимал даражага етар экан. Етиштириш даври 280-300 сутка бўлганда хонбалиқ танасининг оғирлиги 250 — 300 граммгача тош босади. Бундай ўсиш тезлигига эса ҳатто ёпиқ тизимли, грунт ва ерости сувлардаги (яъни ҳарорат йил давомида доимий ва мақбул даражага яқин бўлган) қурилмаларда эришиш мумкин. Хонбалиқни сув ҳарорати табиий бўлган қурилмаларда (очиқ тизимларда) етиштиришда унинг ўсиш тезлиги иқлим шароитлари (аввало – сув ҳарорати) ва сув ҳавзасининг характерига боғлиқдир.\nҲозирги кунда камалак хонбалиқнинг вазни атроф-муҳит шароитлари, ижтимоий-иқтисодий ҳусусиятларига кўра ҳар бир мамлакатда қандай мақсадларда етиштирилишига кўра айрим жойларда 150-250 грамм, бошқа мамлакатларда – 1 килограмм бўлиши мақсадга мувофиқ ҳисобланмоқда. Шунга кўра бу ҳолат балиқчилик фермаларининг айримлари учун ўсиш суръатларининг тезлиги, айримлари учун эса юқори серпуштлиги билан муҳим аҳамият касб этмоқда. Мазкур балиқ тури бўйича жаҳоннинг турли ҳудудларида фаолият юритаётган мутахассислар қанчадан қанча селекция ишларини ҳам олиб боришгани учун ҳозирги кунда хонбалиқнинг кўплаб зотлари яратилди. Улар орасида камалак хонбалиҚи юқори мослашувчанлиги, озуқани фаол истеъмол қилиши, ўсиш суръатлари юқорилиги ва аъло таъми билан ажралиб туради. Умумий ҳаёт кечириш даври 11 йилни ташкил этган бу балиқ турининг уруҚланиш муддатлари сув ҳавзасининг ҳарорат режимига қараб ўзгариб туриши билан ҳам қизиқ. Масалан, уруҚ сочиш баҳор фаслига тўҚри келсада, сув ҳароратининг ортиши куз-қиш ва ҳатто ёз ойларида ҳам уруғ сочиши, унинг ҳатто йил давомида уруғланадиган зотлари мавжуд. Шунинг учун ҳам камалак хонбалиқ балиқчилик билан шуҚулланадиган фермерларда катта қизиқиш уйҚотди.\nКамалак хонбалиқнинг селекция қилинган серпушт ва тез ўсувчи яна бир шакли Дональдсон хонбалиғи бўлиб, у 2 йилда 2-3 килограмм оғирлик билан балоғатга етади, ўртача ҳосилдорлиги 5-7 минг увилдириқни, уч йилликлариники эса 5 дан 12 мингтагача увилдириқни, яъни 10 баробар кўпни ташкил этиши билан аҳамиятлидир. 1982 йилда АҚШдан юртимизга ҳам келтирилган бу балиқ тури ҳаётининг илк йилида 0,25 дан 1 килограммгача, иккинчи йилда — 0,5 дан 2 илограммгача, учинчи йилда 2 дан 4,5 килограммгача етади. Бир урҚочи балиқнинг ҳосилдорлиги 20 мингдан ортиқ увилдриқни ташкил этиб, уруғ сочиши сув ҳароратидан келиб чиқиб декабрь-март ойларида ҳам ўтиши мумкин.\nУвилдириқ инкубацияси учун оптимал ҳарорат — 8-12°С. Бўлиб, бу балиқ ҳам гранулали, ҳам пастасимон емни фаол истеъмол қилади. Гўшти олий сифатли бўлган бу балиқни кўпайтириш ва етиштиришда мулойим, эҳтиёткорона муносабат талаб этилади. Бу шартларга риоя қилмаслик оқибатида увилдириқ, майда балиқлар ва ҳатто ишлаб чиқарувчи балиқлар нобуд бўлиши мумкин.\nШунингдек, семинар иштирокчилари Калифорния тилла хонбалиҚи, камплоопс хонбалиқ турлари билан ҳам танишишди. Мазкур балиқ оддий камалак хонбалиқдан қатор жиҳатлари билан ажралиб туради.\nМазкур қизиқарли амалий-ўқув семинарида қатнашган иштирокчилардан бири, фермер Шоимқул Очиловнинг айтишига кўра, айни пайтда у истиқомат қиладиган Сирдарё вилоятида 300 дан ортиқ фермер ва хўжаликлар балиқчилик билан шуғулланар экан.\nДарвоқе, яна бир муҳим маълумот: хонбалиқ – йиртқич балиқлар тоифасига мансуб бўлгани учун мамлакатимизда зоғорабалиқчиликда қўлланиладиган анъанавий ёндашув – балиқларнинг асосан ҳовузнинг табиий озуқа базаси ҳисобидан овқатланиши усули қўлланилмайди. Биринчидан, хонбалиқ сақланадиган ҳавзалар кичкина, иккинчидан – назарий жиҳатдан, майда балиқлар ёки бошқа мавжудотлар озуқа базаси бўлиши мумкин, аммо йил давомида совуқ сувли ҳавзаларда катта миқдорда бунча кўп балиқни қаердан олиш мумкин? Учинчидан, сув ҳавзасининг табиий озуқа базасидан етиштирилаётган объект учун асос сифатида фойдаланишда балиқ маҳсулдорлиги жуда паст — 0,2 км3 дан кам бўлади, қўшимча озиқлантириш ҳам ёрдам бермаслиги мумкин. Ўтказилган мазкур тренингда ана шу ва бошқа сабабларга кўра хонбалиқни қуйи қадаш зичлигида ҳам сунъий ем билан боқиш лозимлиги таъкидланди. Муҳими, хонбалиқ етиштириш давомида одам ҳузурида озуқа олишга тезда кўникади.\nЭнг муҳими, фермерлар, балиқчилик билан шуғулланувчилар ҳамда мутахассилар томонидан хонбалиқчилик – тадбиркор ва фермерлар учун самарали бизнес турларидан бири эканлигига эътибор қарата бошланганидадир.\nҚУШЛАР ҲАМ ДАРАХТ ЭКАДИ\n13.07.2014 Nargis Qosimova\tФикр билдиринг\nБаҳорнинг майин эсаётган эпкини бутун борлиқни қиш мудроқлигидан оҳиста уйғота бошлади. Қурт-қумурсқалардан тортиб, дов дарахтларгача жон энди. Боғимиз адоғидаги ариқ ёқасини тартибга келтирар эканман эндигина ниш уришга чоғланган ёнғоқ ниҳолига кўзим тушиб, қувониб кетдим. Худди шу ерга ёнғоқ экмоқчи эдима, ҳаёлдан ўтказаман, ўзимча. Кейин ўйланиб қоламан. Бу дарахтни ким экди экан? Шу чоғ мияда яшин чаққандек бўлади. Қарға эккан! Чунки кузда ғарқ пишган ёнғоқни еб, қорни ҳам, кўзи ҳам тўйган қарға, эҳтиёт шарт ёнғоқларни у ер-бу ерга кўмиб яшира бошлайди. Қарабсизки, баҳор келиши билан уруғ униб чиқади…\nНазаримда бу табиатнинг оддий қонуни эмас. Қандайдир куч қушларни шу ҳолга ундайди. Бошқаради. Сабаби нимаики ихтиро қилинмасин унинг табиатга, экологияга уйғунлиги бор. Бу бежиз эмас, албатта. «Қанотли дўст»лар дея атайдиганимиз қушларнинг табиатда тутган ўрни, уларнинг инсонлар ҳаётига таъсири қай даражада эканлиги ҳақида ўйлайвериб, адоғига етишмайди киши.\n…Калифорниянинг энг хушманзара оромгоҳ манзараларидан бирида «Клир-Лейк» кўли бўлиб, унинг узунлиги 30 километрга етади. Қачонлардир бу кўл балиқ овлайдиган, сув чанаси учадиган ва одамлар ҳордиқ чиқарадиган оромгоҳ бўлган. Ўша пайтларда ана шу соҳилларда дам олувчиларни миттигина пашшалар ташвишга солган. Энг қизиғи, улар одамларни чақмаган, фақат шам, чироқ ёққанларида, ёруғлик атрофида тўпланиб, асабларини бузишган. Ниҳоят 1949 йилда шу кўл янги ихтиро қилинган кимёвий ишланма билан «ҳимоя»лана бошланган. Натижада пашшалар деярли йўқолган. Кўл атрофида «асаббузарлар»нинг жуда камдан-кам индивидлари сақланиб қолган. Бироқ 1951 йилдан сўнг пашшалар сони яна кўпая бошлайди ва 1954 йилда кўл қайтадан дизенфекция қилинади. Пашшалар яна камаяди. Бироз вақг ўтгандан кейин, сувда сузиб юрувчи ҳамда кўл атрофида яшовчи қушлар пашшаларга қарши сепилган химикатлардан зарарланиб, нобуд бўла бошлагани аниқланган. Ана шу дамда соҳа мутахассисларини бир савол қийнай бошлайди. Пестицидлар қуш тўдалари келмайдиган жойларда қўлланилаётган эди. Нега бу жониворлар кўп миқдорда нобуд бўла бошлади? Маълум бўлишича, пашшалар химик ишланмага нисбатан мослашиб, заҳарни ўзига сингдирсада эркин яшай бошлаган. Пашшаларга табиий тарзда қирон келтирувчи қушлар ва турли сув жониворлари эса уларни еб нобуд бўла бошлаган.\nОқибатда биргина қушларнинг кескин камайиб кетиши ўша кўлнинг ўтган асрдаги манзарасининг буткул йўқолиб кетишига сабаб бўлган.\nКўпчилигимиз қушлар бошоқли экинлар пишиб етилганда уларга «ҳужум» қилиб ҳосилдорликка жиддий зарар етказади деб ўйлаймиз. Ана шундай пайтларда имкониятга қараб уларга қарши курашнинг турли чоралари кўрилади. Ҳуштак, шаққилдоқ, турли шаклдаги ясама «қўриқчи»лар… Лекин ўтган йилларда ҳосилдорликни сақлаб қолиш борасида амалда синалган хориж тажрибасининг аянчли «натижа»си ғалатироқ эди.\nХуллас, ўтган асрнинг эллигинчи йилларида мана шу муаммо Хитойда давлат аҳамиятига молик масала даражасига кўтарилиб, зараркунандаларни йўқотиш бўйича қарор қабул қилинади. «Қанотли дўстлар» ҳаракатлари жиддий кузатилиб, уларнинг ҳавода эркин ҳолатда 15 дақиқадан ортиқ учиб юролмаслиги аниқланади. Тадқиқотларга кўра, кўп сонли аҳоли уларни қўрқитиш ва беркинмаслиги учун ноғоралар чалиб, шовқин-сурон кўтариб туришлари оқибатида толиққан чумчуқларнинг ёмғирдек тўкилиши аниқланган.\nНиҳоят, ёз ойларида (1958 йил) уч кун давомида олиб борилган «кураш» туфайли Пекин ва Шанхайда 900 мингдан ортиқ чумчуқ нобуд бўлишига эришилган. Ўша йилнинг ноябрь ойидаги тўлиқ бўлмаган ҳисоблар бўйича 1,96 миллиард(!) чумчуқ йўқ қилинган. Бир йилдан кейин ҳосил чиндан ҳам мўл бўлишига эришилган. Лекин вазият кутилмаганда қалтис тус олиб, ҳашаротлар ва чигирткалар сони кескин кўпайиб кетган. Бир-икки йиллик чигиртка босқини сабабли ҳосилдорликнинг пасайиши рекорд даражага камайган. Оқибатда мамлакатда егулик етишмовчилиги ҳукмронлик қилиб, бир неча миллион нафарга яқин одам очликдан нобуд бўлган.\nКейинчалик, чумчуқларнинг табиатдаги ўта муҳим ўрнини тиклаш учун уларни ўзга мамлакатлардан катта харажатлар эвазига келтиришга мажбур бўлинган.\nБошоқли экинлардан ташқари асаларичилик билан кенг кўламда шуғулланадиган мамлакатлардан бир нечтаси ҳам ўтган яқин йилларда «зараркунанда» қушларга қирғин келтириш чораларини излай бошлаганликлари ҳақидаги маълумотлар бор. Лекин уларнинг суриштириш ва таҳлиллари «беминнат ёрдамчилар» фойдасига ҳал бўлади. Бугунги куннинг статистикаси бўйича айтадиган бўлсак, биргина Африка қитъасида ҳар йили зарарли чигирткаларга қарши 8-10 миллион гектар майдонда кураш тадбирлари олиб борилишига қарамасдан, уларнинг зарари бир неча миллиард АҚШ долларига етмоқда. Бунга қарши кураш учун табиатда қушларнинг сони ортишига имкониятлар яратиш зарур бўлмоқда.\nХулоса шуки, одатда, биз яшаётган дунёда аҳамиятсиздай кўринган митти организмларнинг ҳам табиий бутунликда тутган ўрнини бошқа бир нарса билан «тўлдириб» бўлмайди. Чунки табиат занжирида ҳар-бир мавжудод ўзи бир ҳалқа. Унинг узилиши ёки йўқотилиши оғир жудоликдир. Ҳатто қушлар-ки дарахт экар экан, биз боғни ҳам, «боғбон»ни ҳам бирдай кўрмоғимиз ва асрамоғимиз зарур.\nПистачилик – Ўзбекистонда иқлим ўзгариши шароитида лалмикор ерлардаги деҳқончиликнинг энг даромадли туридир\n12.07.2014 Nargis Qosimova\tФикр билдиринг\nПистазорлар плантацияларининг яратилиши – ерларнинг емирилишига қарши кураш усули ҳамда табиат ва инсон учун ўзаро манфаатли ечимлардан биридир.\n2014 йилнинг 11 июлида Андижон шаҳрида фермерлар ва деҳқонлар учун ташкил қилинган семинарнинг мавзуси — «Навли пистазорлар плантацияларини қандай яратиш мумкин – Фарғона водийсидаги лалмикор ерлардан самарали фойдаланиш бўйича янги иқтисодий фойдали ечим» деб аталади. Мазкур семинар Ўзбекистон Фермерлар Кенгаши, Андижон вилояти ҳокимлиги, Глобал Экологик Фонднинг Ўзбекистондаги Кичик Грантлар Дастури (ГЭФ КГД) томонидан Бирлашган Миллатлар Ташкилотининг Ўзбекистондаги Ривожланиш Дастури (БМТРД), Михаэл Зукков фонди ва Манзарали боғдорчилик ва ўрмон хўжалиги республика илмий-ишлаб чиқариш институти (МБ ва ЎХ РИИМ) кўмагида ташкил қилинди.\nФарғона водийсининг учта вилояти Ўзбекистоннинг аҳоли энг зич жойлашган ҳудудларидан ҳисобланади. Бу ерда қишлоқ хўжалиги асосий фаолият тури ва ҳудуд иқтисодиётининг асосий тармоғи ҳисобланади. Фарғона водийсида хандон писта (лот. Pistacia vera) етиштириш учун қулай ҳисобланадиган лалмикор деҳқончилик зонаси кўп жойни эгаллайди. Бугунги кунда ушбу ерлар, аввалги йиллардаги каби бошқли, мойли экинларни лалимкор усулда етиширишда қўлланилади, айни пайтда аҳоли улардан яйловлар сифатида кенг фойдаланади.\nСўнгги йилларда сув тақчиллиги кучайиб бораётганлиги натижасида ҳар йил ҳам бошоқли экинлардан мўл ҳосил олиб бўлмаяпти. Кўпинча ҳосил фақат уруғлик харажатларини қоплайди, ёки умуман даромад олинмайди. Бутун ер аҳоли томонидан майда участкаларга бўлинган ва асосан яйлов сифатида фойдаланилмоқда. Натижада бу ерлар чорванинг ортиқча боқилиши туфайли\nемирилиб бормоқда ва кам ҳосилдор ерларга айланмоқда. Бошқача айтганда, ушбу ерларга бу турдаги хўжалик юкламасининг тушиши уларнинг емирилишини кучайтириши ва саҳролашув ёқасига олиб келиши мумкин. Бу турдаги таҳдидларнинг олдини олиш ва лалмикор ерлардан фойдаланиш самарадорлигини ошириш борасида янги чораларни амалга ошириш муҳим аҳамиятга эга.\nЎзбекистон Фермерлар Кенгаши Глобал Экологик Фонднинг Ўзбекистондаги Кичик Грантлар Дастури ҳамда унинг миллий шериклари билан ҳамкорликни кучайтиришда давом этмоқда, ушбу семинар бу борадаги навбатдаги қадам бўлди. Ушбу ташаббус қишлоқ хўжалиги ишлаб чиқарувчилари ўртасида муқобил деҳқончилик ҳамда қурғоқчил ва кам унумдор ерлардан фойдаланиш тажрибасини – писта ва бодом дарахтлари плантацияларини яратишни оммалаштиришга йўналтирилган. Ушбу амалиёт тупроқнинг биологик функцияларини сақлашга, даромад олиш ҳамда фермерлар ва маҳаллий жамоалар турмуш даражасини оширишга хизмат қилади.\nСеминарда фермерлар навли пистазорлар плантацияларини яратиш учун жойни танлаш усуллари; уруғларни экиш ёки ёпиқ илдиз тизимли кўчатларни экиш учун тупроқни тайёрлаш бўйича маълумотлар билан танишдилар; экиш жойларини белгилаш техникасини ўзлаштирдилар.\n«Бугунги семинаримиз Ўзбекистонда фермер хўжаликларини кўп профилли хўжаликларга айлантириш бўйича амалга оширилаётган ислоҳотлар руҳига мос. Мен бугун ўзим учун айрим режаларни туздим, писта дарахтини ўстириш бўйича маслаҳатлар олдим, ва биз туманимизда албатта пистазорлар плантацияларини яратамиз. Чет элда писта дарахтлари етиширилиши ҳақида, барқарор экин бўлгани ҳолда иқтисодий жиҳатдан манфаатли эканлигини билиб олдим. Табиатни асраш, фермерларимиз турмуш даражасини ҳамда хўжаликлар самарадорлигини ошириш учун биз ҳам пистазорлар яратишимиз керак, — дейди Андижон вилояти, Жалақудуқ тумани Фермерлар кенгашининг раиси Обиджон Носиров.\nСеминарнинг назарий қисмига фермерлар Рустамжон Позилов ва Ибодат Йўлдошева хулоса сифатида пистазорлар плантацияларини яратиш бўйича ўз тажрибаларни сўзлаб беришди.\nМасаланинг амалий жиҳатларини намойиш этиш учун иштирокчиларнинг Асака туманига чиқиб, «Кўҳна дала сардори» фермер хўжалиги билан танишуви ташкил қилинди. У ерда мутахассислар томонидан ёш пистазорлар плантацияларини пайванд қилиш ишлари бажарилди.\nСеминарда Фарғона, Наманган ва Андижон вилоятларидан юзга яқин фермерлар, жалб қилинган вазирликлар, идоралар, ўқув юртлари, жамоат ташкилотлари вакиллари, журналистлар ва бошқа манфаатдор шахслар иштирок этди.\n«Писта дарахтларини ўстириш имкониятлари ҳақида газета мақоласидан ўқиб билдим, — дейди Ибодат Йўлдошева. — Уч йил аввал 2 гектар ерга 560 та писта дарахти кўчатларини экдим. Кўчатлар етказиб берилган контейнерлардаги тупроқни йўқотишдан қўрқиб, уларни ушбу пластик контейнерларда экдик. Йўқотишлар кўп бўлди, шунга қарамай, 437 та кўчатни сақлашга ва ўстиршга эришдик. Ҳозир уларнинг баландлиги одам бўйига етиб қолган. Шу кунларда Тошкентдан келган мутахассислар менинг участкамда пайвандлаш ишларини амалга оширди ва эндиликда плантациямизда пистанинг 17 та тури ўсмоқда. Келгусида менинг хўжалигим «ўсиш нуқтасига» айланиб, бошқа фермерларга кўчатларнинг юқори унумдор навларини етказиб бериши мумкин бўлади».\n11.07.2014 Nargis Qosimova\tФикр билдиринг\nРўянни Ҳисор давлат қўриқхонасининг Танхоздарё ва Мироқи бўлимларида, Қизилсув бўлимининг Кўҳна қишлоқ, Арратош, Қамарбоши сойларида кўпроқ учратиш мумкин. У ариқ ва дарё бўйларида тоғ ёнбағирларида ўсади.\nРўян кўп йиллик ўсимлик, меваси қора, думалоқ, сершира. Июнь ойида гуллаб, июль-августда пишади.\nРўянннинг доривор маҳсулоти илдизпояларидир. Ўсимлик илдизлари одатда меваси пишиб тўкилгандан сўнг, куз палласида териб олингач, сувда ювилиб, бўлакчаларга ажратилган ҳолда очиқ ҳавода қуритиб олинади. Рўяннинг илдизи ва илдизпоялари таркибида 5-6 фоиз бўёвчи моддалар бўлади. Булардан ташқари, рўян илдизларида органик кислоталар, пектин моддалари, қанд бор. Рўяннинг доривор маҳсулотлари халқ табобати амалиётида қўлланиб келинади. Жумладан, рўян илдизи асосида тайёрланадиган дамламадан буйрак ва ўт йўлларидаги тошларни туширишда, никриз хасталигини даволашда фойдаланилади. Қайнатилиб, асал билан аралаштирилган илдиз қайнатмаси зеҳн пасайганда, сариқ касаллигида фойдали ҳисобланиб, сийдик ҳайдаш хусусиятига эга.\nҲисор давлат қўриқхонаси илмий ходими\nТолмас АРОМОВ тайёрлади.\nАввалги 1 … 50 51 52 … 57 Кейинги


31 декабрь, 2016, 13:13\nҚадрли футбол мухлислари, “Локомотив” футбол клубининг азиз ишқибозлари!\nМана сиз-у бизга жуда кўплаб қувончли онлар, ажойиб ғалабалар ва завқли лаҳзалар тақдим этган 2016 йил ҳам секин-аста ниҳоялаб, ўз ўрнини янги – 2017 йилга бўшатиб беришга ҳозирланмоқда. Ортда қолаётган мазкур йил сиз билан бизнинг хотирамизда энг омадли даврлардан бири сифатида мухрланиб қолишига шубхам йўқ!\nЗеро 2016 йилда “Локомотив” футбол клуби ўз олдига қўйган деярли барча вазифани аъло даражада уддалай олди. Жамоамиз ўз тарихида илк бор (узоқ кутилган)Ўзбекистон чемпиони деган унвонга эга чиқди. Қолаверса, “Локомотив” Ўзбекистон кубогида ҳам зафар қучишга муваффақ бўлди. Осиё Чемпионлар Лигасида эса жамоамиз гуруҳ босқичидан муваффақиятли тарзда чиқиб, чорак финалга қадар етиб боришни уддалади. Бир мавсумда 2 та соврин қўлга киритилганини яхши натижа дея баҳолаш мумкин, назаримда.\nЛекин сиз – азиз ишқибозларимиз жамоамиздан фақат ва фақат ғалабалар кутишингизни жуда яхши биламиз. Шу боисдан янги келаётган 2017 йилда ҳам жамоамиз ишқибозларини улкан ютуқ ва зафарлар билан хушнуд этишни мақсад қиляпмиз.\nЖамоамиз секин-асталик билан ўз инфратузилмасини яхшилаб бормоқда. Йилдан-йилга натижаларимиз ҳам янада яхшироқ кўриниш олмоқда. Бу темпни кейинги йилларда ҳам сақлаб қолишга ва “Локомотив” брендининг янада оммалашишига ҳаракат қиламиз. Умид қиламанки, 2017 йилда янада улкан зафарлар сиз-у бизга ёр бўлади!\nШу ўринда бутун Ўзбекистон халқини, футболимиз жамоатчилиги вакиллари ва кўп сонли “Миллионлар ўйини”нинг ашаддий ишқибозларини Янги Йил байрами билан чин дилдан муборакбод этаман ва барчангизга янги йилда сиҳат-саломатлик, бахт-омад ва оилангизга қут-барака тилайман!..\n“Локомотив” ПФК бош директор ўринбосари


Актёр Хью Жекман ўзидан 13 ёш катта рафиқаси билан бахтли ҳаёти сирларини ҳикоя қилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Актёр Хью Жекман ўзидан 13 ёш катта рафиқаси билан бахтли ҳаёти сирларини ҳикоя қилди\t12:58, 01 апрель 2016\tГолливуд актёри Хью Жекман бахтли бўлиш сирлари билан бўлишди, деб хабар берди “Еlle.ru” нашри.\nДеборра-Ли Фернесс билан апрелда турмуш қурганларининг 20 йиллик тантаналарини нишонлайдиган актёр Хью Жекман бахтли оила сирлари билан бўлишди. Актёрнинг фикрича, оилавий муносабатларда олға ҳаракат қилиш муҳим сабаблардан бири ҳисобланади, бунда “Бахтли аёл – бахтли ҳаёт гаровидир” шиори муваффақият калити бўлиб хизмат қилади. Бу жуфтлик 1995 йилда Австралия телешоуларидан бирининг суратга олиш жараёнида танишиб қолишган, орадан бир йил ўтиб, улар турмуш қуришади. Хью Жекманнинг тан олишича, у Деборрага анча илгарироқ турмуш қуриш таклифини бермоқчи бўлган, аммо кейинчалик бу фикридан қайтиб, кутишга қарор қилган.\nХью Жекман рафиқасини учратганини ҳаётидаги энг бахтли ҳодисалардан бири деб ҳисоблайди. У бир кўришда Деборрани севиб қолган: “Ҳаяжонланганимдан танишганимизнинг биринчи ҳафтасида унга гапиришга журъат этолмадим ва ҳамкасбларимиздан йигирма кишини тушликка таклиф қилдим. Дадиллик учун озгина ичдим ва Деборрага муҳаббат изҳор қилдим”.\nХьюнинг фикрича, уларнинг бахтли ҳаёт кечиришларига барча ишларни ҳамкорликда бажаришлари ҳам сабаб бўлган: “Биз ҳар доим биргамиз ва барча муаммоларни биргаликда ҳал қилиб, ўрганганмиз. Узоғи билан икки ҳафта кўришмаслигимиз мумкин. Ҳар қандай шароитда ҳам бу тамойилларни бузмасликка, сақлашга ҳаракат қиламиз. Биз яқин дўстмиз, дўстлигимизча қоламиз”.\nХью Жекман ва Деборра-Ли Фернесс 1996 йилнинг апрелда турмуш қуришган. Улар икки фарзандни боқиб олишган – ўғиллари Оскар Максимилиан 16 ёшга, қизлари Ава Элиот 10 ёшга тўлган. Деборра Хью дан 13 ёш катта, бу мавзу матбуотчиларни ҳам, томошабинларни ҳам ташвишга солса-да, актёрни безовта қилмайди. “Мен уни севаман, Деборранинг неча ёшдалиги мени қизиқтирмайди”, деб Хью Жекман қайта-қайта такрорлашдан чарчамайди.


Туркия Ироқни ИШИДга ён босишда айблади\n11:52 / 19.12.2015\nМаълумки, бугун Ироқ ташқи ишлар вазири Иброҳим ал-Жаъфарий БМТ Хавфсизлик Кенгашига мурожаат қилиб, мамлакат шимолига Туркия қўшинларининг кириб келиши юзасидан резолюция қабул қилишга чақирди.\nШу муносабат билан Туркиянинг БМТдаги доимий вакили Ҳолит Чевик Хавфсизлик Кенгашининг Ироқ мурожаати юзасидан чақирилган навбатдан ташқари йиғилиши чоғида расмий Бағдодни ИШИДга ён босишда, террорчиларга қарши кураш ишини тўхтатиб қолишда айблади.\nЧевик Туркия ҳеч қачон Ироқ суверенитетини бузишдан манфаатдор бўлмаслигини ишонтириб айтди.\n“Анқара вазиятни юмшатиш учун етарлича чоралар кўрди. Аввал бошидан биз масалани икки томонлама каналлар орқали ҳал қилишга уриндик. Бу масалани халқаро майдонларга олиб чиқиш жаҳон ҳамжамиятининг ИШИДга қарши бирдамлигини бузишдан бошқа бирор мақсадга хизмат қилмайди”, - таъкидлади Чевик.


Қирғизистон электрон визаларни жорий қилади | ҚИРҒИЗИСТОН ЯНГИЛИКЛАРИ\nҚирғизистон электрон визаларни жорий қилади\nПрезидент Алмазбек Атамбаев чет элликларнинг Қирғизистон визасини интернет орқали олишларига имконият яратувчи «Ташқи миграция ҳақида» қонунига қўшимчалар киритишга қўл қўйди.\nЯнги қонунга мувофиқ, Қирғизистонга келишни истаган чет элликликлар виза олиш учун элчиликларга мурожаат қилмай, буни интернет орқали бажаришлари мумкин.\nҚонунга ўзгартиришлар «виза тартибини либераллаштириш» мақсадида киритилганини президент Атамбаев сайти хабар қилди.\nҚирғизистон минтақада бу каби тартиб жорий қилинган биринчи давлат бўлди.\nЭлектрон визалар қачон амалга кириши ҳозирча номаълум, бироқ Қирғизистон ҳукумати сайти визаларни бериш ҳамда ишлаб чиқиш тартиби йўлга қўйилганини ва яқин орада бу маълумот ҳукумат сайтида пайдо бўлишини ваъда қилди.\nБу Қирғизистоннинг чет элликлар учун виза олишни осонлаштиришга қўяётган биринчи қадами эмас — 2012 йилнинг июн ойида давлат дунёнинг 44 мамлакатига бир тарафлама виза тартибини бекор қилганди. Виза режими бекор қилинган давлатлар ичида АҚШ, Евроиттифоқ давлатлари ҳамда Яқин Шарқнинг бир неча давлати бор.\nҚирғизистон ҳукумати бу чораларни давлатда туризмни ривожлантириш ва сармоядорларни чорлаш мақсадида кўрилганини билдирди.\nБу янгиликка барча ҳам ижобий ёндошгани йўқ — Қирғизистон ташқи ишлар министрлиги бир йил бўйи визани бекор қилишга қарши чиқиб келганди. Министрлик ўз қарорини визаларнинг бекор қилиниши билан давлатнинг консуллик йиғимларидан тушувчи миллионлаб сомдан қуруқ қолиши билан изоҳлаганди.\nҚирғизистонга визасиз шунингдек Мустақил давлатлар ҳамдўстлигининг барча фуқаролари келиши мумкин.\nАввалги мақолаЎшлик нишолдачи: Мис қозонни зарбини, чилчўпни калтагини емаган нишолда — нишолда эмас\nНавбатдаги мақола«Яндекс» асосчиси Илья Сегалович оламдан ўтди


Тушда ИЛОН курса нима булади энг тулик келтирилган малумотлар ⋆ Tush tabirlari mukammal sayt\nАвтор TUSHDA На чтение 11 мин Просмотров 2.4к. Опубликовано 01.06.2019\nИталянча туш табири\nЛофа туш табири\nНастродамус туш табири\nДениз Ленин туш табири\nРусча туш табири\nСиганлар туш табири\nШувалова туш табири\nЧжов Гуннинг Хитой туш табири\nШарқ аёллар туш табири илон\nЕзоп Туш табири\nМиллер туш табири\nСветков туш табири\nВанга туш табири\nЗамонавий туш табири\nЭзотерик туш табири\nТушда Илон шивилаши Ибин Сирий туш табири – душманнинг чекиниш лекин хали йенгилмаган холатда.\nБу муайян структурани ифодалайди — бу деформация ва ривожланишни тўхтатади (Ин-се бу расослигимизнинг мантиқий жараёнларида жойлашган микромеканик спирали билан бу тасвирни бирлаштиради). Дастлаб бу тузилма ҳаётнинг ўзи билан таққосланади, шунинг учун инсон уни яхши ўзлаштириши мумкин, бироқ танани муайян дастурга мослаштириши биланоқ, шахснинг тўлиқ регресси бошланади.\nАфсоналар ва диний оятларда учрайдиган илон тасвири ташқи механик структуранинг инсонга кириб бориши хотираларидан келиб чиқади, бу ўз шахсий ва универсал Ин-да йўқолишига олиб келди. Унинг қуйруқни ушлаб турган илон обсесиф монотон ҳаракатни рамзий маънога ега, бу сапик монитор маълумотларини механик такрорлаш.\nИлон – қийин бўлган мавзулардан бири, сабаби ҳар хил миллатлар хар ҳил талқин қилишади. Илон туш табири жуда кўп мавзуларни ўз ичига олиши мумкун.\nҲақиқий ҳаётда илонлардан қўрқиш камдан-кам учрайди. Баъзи одамлар учун, бу қўрқув жуда даҳшатли, деярли патологик характерга ега, ҳатто илоннинг расми таҳдид солмоқда. Бундай инсонлар учун илонли орзулар яхши дағал емас. Агар илонда қўлида илон ушлаб турган киши бўлса, унда у, еҳтимол, хаёлпараст дунёсида донишмандлик ва тартибни бошқариш манбасини рамзий қилади ва ўзи ёки кимлигини билиши мумкин.\nОсиёликлар ва жанубий Америкаликлар илонни қуйидагича талқин қилишади – донишмандлик, янгиланиш.\nИсройил ва Христйнлар егалик қилмоқ нафс билан боғлиқ ҳисобланади.\nВа ниҳоят, Фрейд ва классик психотерапия ҳам ушбу рамзий тасвирнинг ўз шарҳларини тақдим етдилар. Уларнинг фикрига кўра, илон фаллусни англатади, лекин баъзан унга нисбатан жирканч қўрқувни англатади.\nТушдаги илон – инсоннинг гуноҳ қилиши билан боғлиқ нарса, аёрлик, ёвузлик.\nЙерда ўрмалаб кетаётган илонни тушда кўриш – яқин кунлардаги кўнгилсизликлардан ехтиёт бўлишингиз кераклигидан.\nЗахарли илон – котта ёвузлик йерга келиши ҳақида башорат.\nЗахари йўқ илон – уруш бўлиш ҳақида огоҳлантириш.\nСизни захарли илон чақиб олса – ўзингиз хохламаган холда котта жанжалга сабабчи бўласиз.\nТушга котта илон кирса – одам бўйнини сиқаётган бўлса ушбу одамга котта ҳавф бўлиши мумкунлигидан.\nКотта қора илон кўриш – ҳеч бир нарса тенглаша олмайдиган ёвузлик кўриш.\nУзук бўлиб олган илон кўриш – сизнинг сирли душманингиз борлигидан.\nСизга ҳужим қилаётган илонни кўриш – қийинчилик яқинлашмоқда.\nИлон ўлдириш – душман устидан ғалаба қозониш.\nБир нечта бошли илонни кўриш – котта ёлғонда н жабирланишингиз мумкун.\nЎзингизнинг илонга ўхшаш нарсаларни назарда тутадиган тушингиз сизларга жуда таъсирчан ва шафқациз кишиларнинг диққатини жалб қилишни англатади.\nТушга илон кириш сабабилари\nМухум белгилардан бири ҳисибланади. Бу вазиятдан қо`рқиш керак емас.\nСоғлиқ, ҳаётдаги куч қувват, куч. Рухий соғломлик рамзи ҳисобланади. Кимдир сизни васвасага солиш ниятида ёки аксинча сиз кимнидир васвасага солмоқчисиз.\nилон ко`риш чуқур маънони билдирадиган белги ҳисобланади. Бу белгидан қўрқиш керак емас. Бу белги кўп вақтлардан буён тузалиш рамзи ҳисобланган. Масалан Гермес асосида иккита чирмашиб турган илони кўришимиз мумкун (Мендедсина рамзиларида ишлатилади). Ҳиндлар илон белгисада ҳаётий куч борлигига ишонишади. Илон очкўзлик рамзи ҳам ҳисобланади. Илон –ўзгариш ва қайта дунёга келиш рамзи ҳисобланади. Илон ўз терисини ташлагани каби сиз ҳам ўзингизни ёмон одатларингизни ташлайсиз. Илон жозиба рамзи ҳам ҳисобланиши мумкун.\nМайя туш табири\nИлон кўриш яхши манода келади. Ташқаридаги илон кўрсангиз ўзингизни ҳотиржам туцангиз ҳам бўлади, сабаби сиз ҳозирги вақтда ҳимояланган ҳисобланасиз. Бу вазият кўпроқ давом етишини хохласангиз уйингизга илон расмини осиб қўйинг.\nТушингизга акварумда юрган илон кирса, душманингиз сига ўзини яқин дўст қилиб кўрсатаётганини билдиради. Сизган душманлик қилмаслиги учун ҳушёр бўлишингиз талаб қилинади.\nНима сабабдан тушга илон кириши ҳақида\nИлон – ҳамма кўрилган нарсаларнинг тескариши бўлиши мумкун. Масалан жанг кўрилса ўнгизда ҳурсандчилик бўлиши мумкун. Кичкина илон жанжал, конгил хираликлар.\nКотта илон (бахайбат илонмас) алдов, соғайиб кетиш.\nЁқимли илон — зарарли хушомаддир.\nТушда илонни силаш ҳатарли ҳарактерга ега бўлиш.\nҲотини устида илон кўрса – ўғил фарзандли бўлиш.\nТушида илон ўлдирса бойлик, нимадандир ғлиб келиш, душманлардан қутилиш.\nТушда қора илонни кўриш онг тафакур билан бўғлиқ масала, ривожланиш, билимга ега болиш.\nТушда оқ илонни кўриш тасодифий омад, тасодифлар туфайли омадга еришиш.\nУйда илон кўриш сиз йўқ пайтингизда уйда бўлиши мумкун бўлган бахцизлик.\nАтрофингизда айланиб юрган илон кўриш билимга ега бўлиш, ески ҳотиралар янгиланиши.\nИлонни қорнидан ушлаб туриш яхши обрўга ега бўлиш.\nИлон уйини кўриш қутилиб бўлмас одамга йўлиқишингиз мумкун.\nЧуқурдаги илонларни кўриш ёвузлик авжига чиққанлигидан далолат беради.\nИлон чақиб олса тушда касалик.\nКичкина илон дарахтда кўрса жазоланиш, ғийбат.\nБаригсиз дарахтда котта илон кўриш котта билимга ега бўлиш, инсоният сирларига ега бўлиш.\nБаргли шохда ўрмалаётган илон номалум саёхат бошланиши.\nТушида илонни йеса ҳатарли билимга ега бўлиши мумкун.\nБошини кўтариб пишилаган илон кўриш ёвуз кучларга қарши курашишига тўғри келади.\nРақишга тушаётган илон ҳавотирли орзулар, шаҳват, бошқа дунё билан алоқа қилиш.\nХона, зал, горда илон кўрса руҳингиз ҳолати сизга намоён бўлиши.\nТушда илон сизни тақиб қилса ҳавотирланиш, инсонлардан қўрқиш.\nОловли илонлар кўриш сизнинг руҳий ҳолатингиз ҳақида\nСувда илон кўриш ғамгин аҳволга тушиш.\nЁнаётган илон тушда кўрса сиз яшаб турган нарсалар, маънавий жиҳатдан қандай ғалабага еришганингиз.\nҚиматбахо нарсалар устида илон кўриш буюклардан оқ фотиха олиш.\nКотта илон жарликда, тоғда, ғорда кўриш сиз ўз ҳаёт йўлингизни аниқ билишингиз ҳақида.\nЖуда ҳам котта илон кўриш сиз ҳаёт ва ўлим ўртасида турганингиздан далолат беради.\nЗахарли илон қайсидир дўстингизга ишонмасангиз у сизнинг ҳақиқий дўстингиз ҳисобланади. Вақти келиб ушбу дўстингиз сизни қалин дўстингизга алйланади.\nТушда илон кўриш жуда кўп нарсаларни билдиради. ёлғон, ҳийла, алдаш ёки ўлим. Тушида илон кўриш ҳаётдаги ҳавотирлари ҳақида, соғлиғи ҳақида хабар бериш мумкун. Илонни тушга кириш ёмон вазиятлар борлигини ҳам билдириши мумкун. Шу сабабли сиз ўта ехтиёткорлик билан қарорлар қабул қилишингиз керак бўлади.\nИлон билан Аждар дарахатга ўрмалаб кетишни тушда кўриш – бойлик даромад келишини билдиради.\nАждар ёки илон марказга судралиши – лавозими ошиши мансаб кўтарилади.\nИлон аждарга айланаётганини тушда кўриш – котта мансабли одам қўллаб қувватлайди.\nАёл киши тушида аждарни кўрса – кучли фарзанд дунёга келишини билдириши мумкун.\nИлон одамни ўлдиришини тушда кўриш – котта бахцизлик бўлиши мумкун.\nИлон тишласа тушда – котта бойликка еришиш.\nИлон кўкрак атрофини сиқишини тушда кўриш – бағри кенг фарзанд дунёга келиши.\nИлон сув устида юришини тушда кўриш – янги уйга кўчиш, мансаб кўтарилиши.\nИлон ортингиздан кузатаётганини тушда кўриш – турмуш ўртоғингиз сизга хиёнат қилаётган бўлиши мумкун.\nИлон орқа тешикка кириб кетаётганинг тушда кўриш – яқин кунларда жанжал бўлиш мумкун.\nИлон танани чирмаб ўраши тушда кўриш – кўнгли очиқ фарзанд дунёга келиши кутилади.\nИлонлар кўп тушда кўриш – ҳаёт тугагандаги сўроқлар ҳақида.\nИлонлар тўдаси – жазоланиш ҳақида огоҳлантириш.\nҚуш илонни тақиб қилганини тушда кўриш – кимдандир мақтов ештиш ўзи ҳақида.\nТошбақани ўраётган илонни тушда кўриш – бойлик камайиши кутилади.\nТушдаги илонлар душманлар борлиги ҳақида огоҳлик бериши мумкун. Тушдаги вазиятга қараб уйғоқлик пайтида вазият қай тарзда бўлиши мумкунлиги ҳақида тахмин қилишингиз мумкун. Тушда илонни ўлдириш вазият сизнинг фойдангизга ҳал бўлиш хақида хабар бераётган бўлади.\nЕзоп тушда илонни кўриш қандай манони билдириш ҳақида гапириб ўтамиз. Тушдаги илон енг чигал тушлар қаторига киради. Бир томондан қаралганда илон ёвузлик, хасислик, кўромаслик ва хатто ўлим бўлиши мумкун. Иккинчи томонидан ҳудди шу илон донолик, даво ва янги ҳаёт маносида келиши мумкун. Бу иккала вариандан биринчи кўрсатилгани ҳаётда кўплаб учрайди.\nШу билан бирга ҳалқ орасида ҳам тушида илон кўриш ҳақида бир қанча гаплар юради. Илон ўлдирилса уни бирон бир дарахтга осиб қўйиш керак.\nТушида илон кўриш билан сиз онгли равишда қандайдир ёвузлик ёки бўлмасам донишмандлик бўлаётганини хис қилаётган бўлишингиз мумкун.\nҚуёшда товланиб ётган илони кўриш – сизни кўра олмайдиган ёвуз душманга ёрдам бераётганлигингиздан бўлиши мумкун.\nСув илон қурбақани йеганини тушда кўриш – яқин кунлар ичида сизга кучли инсонлар тасир қила бошлаши мумкунлиги ҳақида огоҳлантириш бўлиши мумкун.\nСувда сузаётган бўғма илон тушида кўриши – яқин дўстларингиздан бири сизга қарши ёмин ният ржалаштириб юрганидан бўлиши мумкун.\nСув шохидаги бўғма илон кўриш – дўстларингиз қаторида ёмон ниятли киши борлигидан хабар бериши мумкун.\nСув илони ва бўғма илонлар жанг қилаётганини тушда кўриш – душманларингизга қарши кураша олишингиз ҳақида сизга хабар бериши кутилади.\nЮқоридаги жангда қурбақа вақилаши ешитилиб турса – бундай туш яқин кунларда қийинчиликларга учрашингиз мумкунлиги ҳақида сизга билдиради.\nИлон терисини ташлаши тушда кўриш – ўнгингизда доно киши билан учрашасиз.\nИлон терисидан тушда дори таёрлаш – яқинларнгиздан бири соғиғи ёмонлигидан бўлиши мумкун.\nТушда бирқанча илонлар сига хужум қилса – ўнгингизда сиз ўз шанингизни химоя қилишингиз керак бўлади.\nИлон болаларини тушда кўрса – ёмон хабар бўлиши мумкун. Бундай тушда яқин дўстларингиз сизга қарши нимадир режалаштираётганлигидан.\nАёл кишини ўган илон тушида тишласа – дўстининг манманлигидан азият чекаётган бўлади.\nИлонлар тушда – хар ҳил конгилсизликлар кутилади.\nКимнингдир устига илон ёғилиш тушда – ҳаёт учун курашаётганлиги ҳақида.\nИлон тушида ўлдириш – мақсадингиз йўлида кўп нарсага таётлигингиз ҳақида.\nИлонлар орасидан ўтиш тушда – сиз дойимий қўрқувда, касалик дардида бўлишингиз мумкун.\nТушида илон чақса – сиз таслим бўлаётганингиз душманлар қўли баланд келаётганлигидан.\nЎтлар орасида сизга қараб илон ўрмалаб келаётганини кўриш – ўнгизда сизни ҳурмат қилишмаётгандай туйилаётган бўлиши мумкун.\nСизни ўраб сизга нишини санчаётган вазиятни тушда кўриш – душманлар қўлида қўлингиз пас келиши мумкун.\nҚўлда илон ушлаб турса – душманларни йўқ қилиш йўлини ўйлаб топайитганлигингиздан.\nТушда сочигиз илонга айланса – ўнгингиздаги арзимаган нарсалар сига кўп ноқулайликлар келтираётганлигидан бўлади.\nТушда илонни кўриш ёки босиб олиш – бахт узоқа чўзилмасликдан қўрқиш.\nИлон бошқаларни чақаётганини кўриш – сиз дўстингизни хафа қилиб қўйишингиз мумкун.\nКичкина илонларни тушда кўриш – ўзини яқин кўрсатмоқчи бўладиган сиз йўқлигингизда сизни ёмонлайдиган дўстлар топган бўлишингиз мумкун.\nИлон билан ўйнаётган болаларни кўриш – дўст қайси душман қайсилиги ҳақида тополмай қийналасиз.\nАёллар илон фшилашини ешитиши – аёга қадирли бўлган нарсадан возкечирмоқчи бўлишаётганидан.\nАёлни илон сехирлаб қўйганини кўриш – бундай туш аёлни чиқиштирмаётганлар борлигидан.\nИлон, душман, каламушни тушида ўдириш – озод бўлиш, соғайиб кетиш мумкунлигидан.\nТушда илонни кўриш — кўраолмаслик, ҳиёнат, судралиб келса касаллик, ҳиёнат қилиш, илонни ўлдириш – қийин вазиятдан чиқиш.\nЙерда судралиб кетаётган илон кўриш – яқин орада сиз енг котта душманингиз билан жанг қилишингиз мумкунлигидан.\nКулча бўлиб олган илон кўрса – атрофингизда кўплаб инсонлар сизга душманлик қилмоқчилигидан малумот беради.\nТушда илон чақиб олса – яқин дўстингиздан қаттиқ ҳафа бўлишингиз, кутмаган нарсалар амалга ошиши мумкун.\nўралиб ётган тинч илони кўриш – душманларингиз пайт пойлаб ётганлигидан сизга ҳабар бермоқчи туш.\nТушга котта илон кирса у одаам бўйнини бўғаётган бўлса – яқинларингиздан кимдир қаттиқ бетоп бўлганлигидан.\nЖуда котта ҳажимдаги илонни тушда кўриш – котта бахцизлик бўлиши мумкунлигидан.\nИлонни ўлдириш – ёвуз кучлар ортга чекинадилар.\nТушдаги илонлар атрофингизда ёвуз кучлар кўпайиб сизга қарши хийла қилмоқчи бўлаётганидан.\nТушда аёл кишини илон чақиши — ўзни дўст деб кўрсатмоқчи бўлган инсонлардан ехтиёт бўлишлар керак бўлади.\nИлонни ўлдириш – ўз қизиқишларингиз амалга ошиши учун курашишингиз кеак бўлади.\nИлон устидан ошиб ўтиш – сизнинг соғлиғингиз хаф остида бўлаётганлигидан.\nИлон чирмаб олаётганини кўриш – бирон бир вазиятда сизнинг имконияатингиз камайиши хатто ютқазиб қўйишинг мумкун. Илон кўриш бахцизлик бўлиши мумкун.\nОралиб олган илон тушда кўриш – мухум вақт кўпнарсалар етиборли бўлиш керак.\nЧирмашиб ётган илон кўриш – ҳатарли саргузашт.\nИлон хужум қилса – имкониятни қўлдан бой бермаслик керак.\n(Visited 9 485 times, 11 visits today)


Чўчиб қолган блогер ёки журналист анонимга айланиши мумкин — ... - UzNews.uz\n11 мая, 12:26 669 0\nЧўчиб қолган блогер ёки журналист анонимга айланиши мумкин — Комил Алламжонов\nКомил Алламжонов Отабек Сатторийнинг 6,5 йилга қамалиши бошқа оқибатларни келтириб чиқариши ҳақида ёзди.\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов 6,5 йилга қамалган сурхондарёлик блогер Отабек Сатторий бўйича муносабатини билдирди.\n“Мен суд ҳукми ҳақида фикр билдира олмайман, бундай ваколатим йўқ. Ва Отабекнинг қанчалик айбдорлиги ҳақида ҳам маълумотга эга эмасман. Аммо мен бир гапни ишонч билан айта оламан: ўзимизнинг журналистларни қўллаш, ҳимоя қилиш ўрнига оғзини очолмайдиган даражада қўрқитиб қўйсак, уларнинг ўрнини бошқалар – ташқаридан туриб фитна чиқарадиганлар эгаллаши аниқ! Ундайларнинг нияти маълум – жамоатчилик фикрини аллакимлар учун манфаатли томонга буриш, содда одамларимизнинг ҳис-туйғуларини қўзғатиб, шу орқали оммани бошқариш. Бу йўлда на ҳақиқатга ўрин бор, на виждонга!”, - дейди у ўз хавотирини билдириб.\nКомил Алламжонов блогернинг қамалиши ортидан қолганлар анонимга айланишларини прогноз қилган.\n“Чўчиб қолган блогер ёки журналист анонимга айланиб кетиши мумкин. Журналист ёки блогерлик кўпинча одамнинг қон-қонида бўлади. Атрофдаги ҳаётга бефарқ бўлмаган бу ҳақиқий ватанпарварлар ҳар қандай ҳолатда барибир ёзаверади. Техника асрида информация оқимини тўсишнинг ягона йўли интернетни давлат миқёсида бутунлай ўчириб қўйишдир”, - таъкидлаган Комил Алламжонов.\n23 июня, 11:58 2332 0\n23 Июня, Среда 192 0


Рамазондан кейинги нафл рўзаларнинг хосияти - Mehrob.uz\nМақолалар access_time8-май, 01:11\nРамазондан кейинги нафл рўзаларнинг хосияти\naccess_time25-июнь 2017, 15:59 visibility3855\nЗеро, инсон бидъат амалларни қилиб, ўзининг тушунчаси буйича, Аллоҳга яқинлашаман деб ўйлагани сари, аслида Аллоҳдан узоқлашаверади. Натижада у ўзининг бидъат амаллари орқали ажр-мукофот олиш ўрнига Аллоҳ таоло олдида гуноҳкор бўлади.\nУламолар нафл рўзанинг савоби беқиёс даражада улкан эканини бу ибодат деярли махвий равишда, кишилар кўзидан пинҳона бажарилишини, бундаги холислик бошқа ибодатлардан кўра ҳам кучли эканини таъкидлайдилар.\nНафл рўзалар учун энг фазилатли кунлар қуйидагилардир:\nДушанба ва пайшанба кунлари.\nАбу Қатода розияллоҳу анҳудан ривоят қилинади: Расулуллоҳ соллаллоҳу алайҳи васаллам душанба куни рўзаси ҳақида сўралганларида: «Бу мен туғилган кун, мен пайғамбар қилиб юборилган ва менга Қуръон нозил қилинган кун», дедилар (Муслим ривояти).\n2. Ҳижрий ойларининг ўн учинчи, ўн тўртинчи ва ўн бешинчи кунлари.\nАбу Ҳурайра розияллоҳу анҳу ривоят қилиб, айтадилар: «Ҳалилим соллаллоҳу алайҳи васаллам менга уч нарсани васият қилдилар: «Ҳар ойдан уч кун рўза тутиш, Зуҳонинг икки ракъатини адо қилиш ва ухлашдан олдин витр (намози)ни ўқиш» (Бухорий ва Муслим ривояти).\nИмом Насоий Жарир ибн Абдуллоҳ розияллоҳу анҳудан ривоят қилинган ҳадисда Набий соллаллоҳу алайҳи васаллам айтдилар: «Ким ҳар ойда уч кун рўза тутса бутун аср рўза тутгандек бўлади. «Айямул бийз» (Ёруғ кунлар) эса ўн учинчи, ўн тўртинчи ва ўн бешинчи кунлардир».\n"Айямул бийз" нинг луғавий маъноси "оппоқ, оқ кунлар" бўлиб, ойнинг энг чароғон ва тўлишган тунлари, яъни қамарий ойнинг ўн учинчи, ўн тўртинчи ва ўн бешинчи кунларига тўғри келади.\n3. Шаввол ойидаги олти кун.\nАбу Айюб ал-Ансорий розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам дедилар: «Кимки Рамазон рўзасини тутса, сўнгра унга Шавволнинг олти кун рўзасини қўшиб қўйса, гўё йил давомида рўза тутгандек бўлади» (Муслим ривояти).\nСавбон розияллоҳу анҳудан ривоят қилинган яна бир ҳадисда Набий соллаллоҳу алайҳи васаллам дедилар: «Аллоҳ ҳар бир яхшилик учун ўн баробар миқдорида яхшилик тайинлади. Шундай қилиб, бир ой рўза тутиш 10 ой рўза тутиш(га тенг бўлган) дек, олти кун рўза тутиш (билан) эса (60 кун рўза тутишга баробар), бир йилни ташкил этади» (Насоий, Ибн Можа ривоятлари).\nШунда жами бу рўзалар сони 360 кунга (1йилга) тенг.\nБироқ, шу ерда муҳим эслатма сифатида бир нарсани таъкидлаш лозимки, қачонки инсон Рамазон рўзасини бирор узрли сабаб билан қазо қилган бўлса, у аввало уларни ўтаб қўйиши, шундан кейингина Шавволнинг олти кунлик рўзасини тутиши керак. Агар бунга риоя қилинмаса, «Кимки Рамазон рўзасини тутса, сўнгра унга Шавволнинг олти кун рўзасини қўшиб қўйса, ...» дейилган ҳадисда зикр қилинган рўза тутувчилар сирасидан ҳисобланмайдилар.\n4. Зулҳижжа ойининг ўн куни, хусусан (чин) Арафа куни.\nСаҳл ибн Саъд розияллоҳу анҳу Расулуллоҳ соллаллоҳу алайҳи васалламдан ривоят қилади: «Ким Арафа куни рўза тутса, кетма-кет икки йиллик гуноҳлари мағфират қилинади» (Табароний, Абу Яъло, Ибн Абу Шайба ривоятлари). Қатода ибн Нўъмондан ривоят қилинган яна бир ҳадисда: «Мен Расулуллоҳ соллаллоҳу алайҳи васалламнинг: «Ким Арафа куни рўза тутса, келаси ва ўтган йилги гуноҳлари мағфират қилинади», деганларини эшитганман» (Ибн Можа ривояти).\nМаълумот учун: Ушбу ҳадисларда фақат кичик гуноҳлар кечирилиши назарда тутилган.\n5. Муҳаррам ойининг 9-, 10- чи ёки 10-, 11- чи кунлари.\nАбу Қатодадан ривоят қилинишича: «Бир киши Набий соллаллоҳу алайҳи васалламдан Ашуро куни рўзасининг фазилати ҳақида сўраганида, У зот: «Мен Аллоҳдан умид қиламанки, у бир йиллик (гуноҳлар)га каффорат бўлади», дедилар» (Аҳмад ривояти).\n6. Шаъбон ойининг исталган кунлари.\nУсома ибн Зайд розияллоҳу анҳу ривоят қиладилар: «Бир куни мен Расулуллоҳ соллаллоҳу алайҳи васалламга шундай савол бердим: «Ё Расулаллоҳ, мен (Рамазондан ташқари) биронта ойда Шаъбондагидек рўза тутганингизни кўрмадим?» Расулуллоҳ соллаллоҳу алайҳи васаллам дедилар: «Бу шундай ойки, одамлар Ражаб билан Рамазон ўртасида ундан ғафлатда қолишади. Бу ойда амаллар оламлар Ҳожасига кўтарилади. Шундай экан, мен амалимни ўзим рўзадор ҳолимда кўтарилишини яхши кўраман», – дедилар. (Насоий ривояти).\nБулардан хулоса шуки, инсон Аллоҳ таолонинг ажру мукофотига эришиш учун ҳадисларда собит бўлган нафл (қўшимча) ибодатлар билан кўпроқ машғул бўлса ва бунинг учун барча имкониятларини ишга солса, Аллоҳ таоло уни қуруқ қолдирмайди. Зеро, У Қуръонда айтади: «Шак-шубҳасиз, Биз чиройли амаллар қилган кишиларнинг ажр-мукофотини зое қилмасмиз» (“Каҳф” сураси, 30-оят).\nДарҳақиқат, рўза ибодатининг алоҳида фазилати ҳақида Расулуллоҳ соллаллоҳу алайҳи васаллам шундай дедилар: “Аллоҳ деди: “Одам боласининг рўзадан ташқари барча амали ўзи учун. Батаҳқиқ, у (рўза) Мен учун ва унинг мукофотини Мен бераман...” (Бухорий ривояти).\nБас, шундай экан, Аллоҳ таоло ваъда қилган ана шундай улкан ажр-мукофотларга эришиш учун Рамазондан бошқа пайтларда ҳам суннатда келган нафл рўзаларни тутишга одатланайлик!


Ўзбек шеърияти | Страница 12 из 71 | www.ziyouz.uz\nБош саҳифа Ўзбек шеърияти (12)\nРубрика: Ўзбек шеърияти\nЎзбек замонавий шеърияти (524)\nЎзбек мумтоз шеърияти (181)\nЧоп этилган 29.06.2016 МуаллифZiyouz.uz\nXIX асрнинг охири — XX асрнинг бошларидаги Тошкентда ушбу тахаллус билан икки шоир яшаб, ижод этган. Сизга икки шеърини таҳдим этаётганимиз Пирмуҳаммад Турсунмуҳаммад ўғли Себзор даҳасида, Калковуз суви бўйидаги маҳаллалардан бирида бўзчи оиласида туғилган. Эски мактабдан сўнг дастлаб «Бекларбеги» мадрасасида, давоми…\nИсми-шарифи Исомуҳаммад Имоммуҳаммад ўғли, Тошкентнинг Кўкча даҳасидаги Сақичмон маҳалласида (ҳозирги Чиғатой кўчасида) туғилган. «Шарифбой» мадрасасида Мирзаохунд номли мударрисда хатми кутуб қилган. Тошкентнинг машҳур бедилхонларидан.Қабри Чиғатойда. Девон тузган бўлса-да, тақдири номаълум. Айрим ғазаллари асримизнинг 10-йилларида тузилган баёзларда учрайди.Шоир ҳақидаги маълумотлар Мўминжон-Тошқиннинг давоми…\nМираҳмадхон Мирабдураҳим ўғли. Мирий тахаллуси билан ҳам шеърлар ёзган. XX аср бошида тузилган баёзларда ҳар икки тахаллус билан босилган шеърларини учратиш мумкин.Тошкентнинг Кўкча даҳасида пўстиндўз оиласида туғилган. Бухорода «хатми кутуб» килиб, Тошкент мадрасаларида дарс берган. Муфтилик, аъламлик қилгани ҳам маълум.Девон давоми…\nШамсиддин Садоий (1958)\nЧоп этилган 10.01.2016 05.01.2018 МуаллифZiyouz.uz\nШамсиддин Садоий 1958 йилда Бухоро вилоятида туғилган. “Мени кутган эдингиз”, “Давлатинг борида”, “Дунёни муҳаббат олади”, “Сени менга яратган” сингари шеърий тўпламлари чоп этилган. БАҒИШЛОВ Отам кўкрак кериб ўтган тоғу тошим, Онам райҳон эккан далам, қароқошим. Тўқсон икки уруғ, жоним қариндошим, давоми…\nҚўчқор Норқобил (1968)\nЧоп этилган 10.01.2016 07.02.2018 МуаллифZiyouz.uz\nҚўчқор Норқобил 1968 йил 5 мартда Сурхондарё вилоятининг Олтинсой туманидаги Мўминкўл қишлоғида туғилган. Ўзбекистонда хизмат кўрсатган журналист (2001). ТошДУнинг журналистика факултетини тугатган (1992). «Дарё ортидаги йиғи» (1994), «Ўн саккизга кирмаган мен бор» (2002), «Кулиб тур, азизим» (2005), «Қуёшни ким уйғотади?» давоми…\nМавсума Мансурова (1961)\nЧоп этилган 10.01.2016 28.01.2017 МуаллифZiyouz.uz\nМавсума Мансурова 1961 йили Ангрен шаҳрида туғилган. Тошкент Автомобил йўллари институтида таҳсил олган. Тошкент шаҳар, Олмазор тумани, 28-умумий ўрта таълим мактабида директор ўринбосари бўлиб ишлайди. ШЕЪР СЕҲРИ Шеър сеҳри дилимни айлагайдир ром, Сўзнинг оҳангидан оламан ором. Гоҳо шеър сирини тинглайман давоми…\nХайриддин Салоҳ (1934-1969)\nХайриддин Салоҳ (Салоҳиддинов Хайриддин) (1934.15.1 — Тошкент — 1969.5.6) — шоир. Низомий номидаги Тошкент педагогика институтининг тарих-филология факултетини тугатган (1957). «Ўзбекистон маданияти» (1963—66) газетаси ва «Гулхан» журналида (1968—69) адабий ходим бўлиб ишлаган. «Чашма» (1959), «Иккинчи имтиҳон» (1961), «Ишқим ва рашким» давоми…\nМирза Қайнаров (1938)\nМирза Қайнаров 1938 йили туғилган. Самарқанд давлат университети физика-математика факултетини тамомлаган. Меҳнат фахрийси. “Она руҳи”, “Кўнгил дафтари”, “Дўст дийдори”, “Оталар юрти”, “Ватаннома, ишқнома” каби тўпламлар муаллифи. ОЛАМ АҲЛИ Бори олам аҳли истар тинчлигу ҳам офият Истаюр оройишу осойишу ҳам аҳлият. давоми…\nАмир Худойберди (1961)\nЧоп этилган 27.12.2015 28.01.2017 МуаллифZiyouz.uz\nАмир Худойберди 1961 йили Қарши туманидаги Шилви (Шайх Шиблий) қишлоғида таваллуд топган. 1985 йилда Тошкент Давлат университетининг ўзбек филологияси факультетини тамомлаган. 1994 йилдан буён Ўзбекистон Ёзувчилар уюшмасининг аъзоси. «Дунё ва мен», «Жавобсиз савол», «Эврилиш», «Еттинчи малак», «Ойдин лаҳзалар», «Девоналармиз» китоблари давоми…\nЧоп этилган 21.11.2015 МуаллифZiyouz.uz\nВодилий (тахаллуси; асл исми Сўфиев Абдураҳмон) (1893, Фарғона, Водил қишлоғи — 1965, Тошкент) — ўзбек шоири. Эркин фикрлиликда айбланиб қувғин ва таъқибларда яшаган. Водилийнинг «Девон»и (1963), фарзандларига ёзган ўгитлари бор. Абдураҳмон Жомийнинг тасаввуфга оид китоби, Фаридуддин Атторнинг «Мантиқ ут-тайр», Алишер давоми…\n12-саҳифа. Жами: 71Боши«891011121314151617»Охири


27 июля, 2021, 22:28\nТеги:ФК Пахтакор | Женоа | Суперлига | Италия\nФутболчимиз ўзини легионер сифатида синаб кўришга тайёр.\n“Пахтакор” ва Ўзбекистон миллий терма жамоасининг иқтидорли ҳимоячиси Иброҳимхалил Йўлдошев тез орада легионерга айланиши кутилмоқда.\nЁдингизда бўлса, ушбу футболчига яқинда Италиянинг “Женоа” клуби жиддий қизиқаётгани ва Йўлдошевни сотиб олиш ҳаракатига тушиб қолгани хусусида хабар бергандик.\nҲозирги пайтга келиб футболчимизнинг Европага кетиш ишлари қандай кечяпти? Мазкур масалага ойдинлик киритиш мақсадида sports.uz мухбири Иброҳимхалил Йўлдошев билан суҳбатлашди.\n- Сизга Италиянинг “Женоа” клубидан таклиф бўлганини ва бу борада музокаралар олиб борилаётганини эшитгандик. Айни пайтда воқеалар ривожи қандай тус оляпти?\n- Трансфер ҳақидами? Терма жамоа билан Саудия Арабистонига боргандик. Ўша пайтда менга Бельгиядан таклиф бўлди. Лекин “Женоа” варианти Бельгия клубининг таклифидан олдин мавжуд эди. Агентимга вазиятни тушунтирдим ва бельгияликлардан таклиф бўлаётганим ҳақида айтдим. У ўзим гаплашаман, деди. Хуллас, кейин Бельгия варианти тўхтатилди. Чунки менинг олдимда “Женоа” таклифи турганди. Шу сабабдан, бошқа қизиқишларга эътибор қилмадик. Агентим менга Италияга кетадиган бўляпмиз, деб айтди. “Женоа” клуби Худо хоҳласа, мени сотиб олади. Улар билан шартнома тузганимдан кейин мени бошқа жамоага ижарага беради.\n- Ҳа, ўйин амалиётига эга бўлиш учунми?\n- Тўғри, худди шундай, бир йилга. Ҳозир “Женоа”да мен ўйнайдиган позицияда бошқа ҳимоячи бор. Мен қайтгунимгача унинг шартномаси тугайди. Балки шундан кейин “Женоа”да қоларман. Режа бўйича, италияликлар мени сотиб олиб, ижарага бермоқчи.\n- Бундан чиқди, сизнинг трансферингиз ижобий ҳал бўлди, десак бўлаверадими?\n- Шунақа. Оз қолди, Худо хоҳласа.\n- Сир бўлмаса, Бельгиянинг қайси клубидан таклиф тушганди?\n- Эслай олмаяпман. Номи унчалик ёдимда қолмаган.\n- Элдор Шомуродовдан кейин “Женоа” клубининг ўзбек футболчиларига эътибори ортяпти. Аммо ўйинчиларимиздан қанот ҳимоячиларининг легионер сифатида четда, айниқса, Европа чемпионатларидан бирида тўп суриш жуда қийин ҳисобланади. Ўзингизни Европада легионер сифатида тўп суришга ҳар жиҳатдан тайёрман, деб ҳисоблаяпсизми?\n- Тўғри айтасиз, ҳимоячи бўлсам-да, менга шундай таклиф бўлди. Ўйлашимча, “Зенит”да ўйнаган ҳимоячи ҳам у ерга кетган. Ростини айтаман, “Женоа”дан таклиф бўлади, деб кутмагандим. Худо хоҳласа, менга билдирилаётган ишончни оқлашга ҳаракат қиламан. Четда тўп суришга тайёрман, деб ўйлайман. Мақтаняпти демангу, аммо янги клубга ўтганимда ўзимни кўрсата оламан, деб умид қиламан. Ҳар томонлама ижобий натижа кўрсатишга ҳаракат қиламан.\n- Қачон кетишни мўлжаллаяпсизлар?\n- Узоғи билан бир ойда.\n- “Женоа”нинг таклифи ҳақида Шомуродов билан гаплашган бўлсангиз керак-а?\n- Элдор ака менга бир ойча олдин телефон қилганди. Эшитдингми, сенга “Женоа” қизиқяпти, шунинг учун тайёр тур, кетиб қолишинг мумкин, деб мени огоҳлантириб қўйганди. Мен ҳам ўшанда Элдор акага, ҳа, эшитдим, дегандим.\n- Сизнинг Италияга кетишингизга “Пахтакор” клуби қандай муносабатда бўляпти? Қўйиб юборишга қаршилик қилмаяптими?\n- “Пахтакор” билан шартномам келаси йилнинг охиригача мўлжалланган. Шартномамга кетиш суммаси ёзиб қўйилган. Менга қандай клубдан таклиф бўлса ҳам шартномамда аниқ сумма кўрсатиб қўйилган. Ўша маблағни тўласа, кетсам бўлади. Лекин “Пахтакор” кетишимга қаршилик кўрсатгани йўқ. Мени қўйиб юборишга рози.\n- Лекин “Пахтакор” бош мураббийи Питер Хюистра охирги пайтларда сизни негадир захирада қолдирди. У билан муносабатингиз қандай?\n- Хюистра билан муносабатим яхши. Мени захирада қолдираётганини билмайман, ўзим ҳам ҳайронман. Таркиб танлашни мураббий ўзи ҳал қилади.\n- Энди сиз кучли чемпионатга кетишга тараддуд кўряпсиз. Бундай вазиятда илк бор легионерга айланаётган ўйинчида бошқача ҳаяжон бўлиши табиий...\n- Агентим ҳам айтди, борганингдан кейин шок ҳолатига тушиб қолма, деяпти. Хюистра ҳам бир-икки кун аввал ёнига чақирди. Мендан “Женоа” клубига кетаётганим аниқ бўлдими, деб сўради. Қайси клубга қўшилсанг ҳам, у ердаги шароитга тез мослашиб кетгин, мураббий нимани хоҳлаётганини тезроқ тушуниб ол, дея менга ўз маслаҳатларини берди. Тайёргарлигим яхши, у қадар ҳаяжонланаётганим йўқ. Барибир четга кетаётганда бошқача бўлади. Мослашишга озгина вақт керак, деб ўйлайман.\n- “Женоа” клуби сизни қайси клубга ижарага бериши аниқми?\n- Йўқ, ҳали аниқ эмас. Яқин кунларда ҳал бўлиб қолса керак. Балки “Женоа”га қўшилганимдан кейин ойдинлашиб қолар, мен ҳали билмайман.\nZo'r gap bo'lishi mumkin emas\nINSHAOLLOX xammasi yaxshi bo'ladi san faqat mehnat qilib o'z ustinda ishlashdan toxtama biza sanga muxlislik qilishdan to'xtamimiza\nОмадингни берсин укагинам!\nсан элдор булоласанми эртанаёк кайтасану\nПитер Уистра: Не смогли разбить плотную защиту хозяев


Детские книги, История, Художественная литература\nБобурнома — ўзбек намунавий адабиётидаги бебаҳо асарлардан. Унда Ўрта Осиё, Афғонистон, Ҳиндистон ва Эрон халқлари тарихи, жуғрофиясига оид қимматли маълумотлар бор. Ўша давр ўзбек адабий тилининг ёрқин намунаси эканлиги эса янада мухимроқдир.\nНашр ҳақида. (Порсо Шамсиев)\nСаккиз юз тўқсон тўққизинчи йил воқеалари (1493)\nВақоеи санаи тисъа миа (1494-1495)\nВақоеи санаи иҳдо ва тисъа миа (1495-1496)\nВақоеи санаи исно ва тисъа миа(/496-1497)\nВақоеи санаи салоса ва тисъа миа (1497-1498)\nВақоеи санаи арбаа ва тисъа миа (1498-1499)\nВақоеи санаи хамса ва тисъа миа (1499-1500)\nВақоеи санаи ситта ва тисъа миа (1500-1501)\nВақоеи санаи сабъ ва тисъа миа (1501-1502)\nВақоеи санаи самон ва тисъа миа (1502-1503)\nВақоеи санаи тисъа ва тисъа миа (1503-1504)\nВақоеи санаи иҳдо ашара ва тисъа миа (1505-1506)\nВақоеи санаи исно ашара ва тисъа миа (1506-1507)\nВақоеи санаи салоса ашара ва тисъа миа (1507-1508)\nВақоеи санаи арбаа ашара ва тисъа миа (1508-1509)\nВақоеи бисту панчум (1519-1520)\nВақоеи санаи ситта ва ишрина ва тисъа миа (1519)\nВақоеи санаи исно ва салосина ва тисъа миа (1525)\nВақоеи санаи салоса ва салосина ва тисъа миа (1526)\nВакоеи санаи арбаа ва салосина ва тисъа миа (1527)\nВақоеи санаи хамса ва салосина ва тисъа миа (1528)\nВақоеи санаи ситта ва салосина ва тисъа миа (1529)\nСАККИЗ ЮЗ ТЎҚСОН ТЎҚҚИЗИНЧИ ЙИЛ ВОҚЕАЛАРИ\nТангри таолонинг инояти билан ва ҳазрати он Сарвари коинотнинг шафоати билан ва чақорёри босафоларнинг ҳиммати билан сешанба куни рамазом ойининг бешида тарих саккиз юз тўқсон тўққузда Фарғона вилоятида ўн икки ёшта подшох, бўлдум.\nФарғона вилояти бешинчи иқлимдиндур. Маъмуранинг кано- расида воқе бўлубтур. Шарқи Кошғар, ғарби Самарқанд, жануби Бадахшоннинг сарқади тоғлар, шимолида агарчи бурун шақрлар бор экандур, мисли: Олмолиқ ва Олмоту ва Янги ким, кутубларда Тарозкент битирлар, мўғул ва ўзбек жиҳатдин бу тарихда бузулубтур, асло маъмура қолмабдур. Мухтасар вилояттур, ошлиқ ва меваси фаровон. Гирдогирди тоғ воқе бўлубтур. Ғарбий тарафидаким. Самарқанд ва Хўжанд бўлғай, тоғ йўқтур. Ушбу жонибтин ўзга ҳеч жонибтин қиш ёғий кела олмас. Сайҳун дарёсиким, Хўжанд суйиға машҳурдур, шарқ ва шимолий тарафидин келиб, бу вилоятнинг ичи бирла ўтуб, ғарб сори оқар, Хўжанднинг шимоли Фанокатнинг жануби тарафидииким, ҳоло Шоҳрухияға машҳурдур, ўтуб яна шимолға майл қилиб, Туркистон сори борур. Туркистондин хейли қуйироқ бу дарё тамом қумға сингар, ҳеч дарёға қотилмас.\nЕтти пора қасабаси бор; беши Сайқун суйининг жануб тарафида, икки шимоли жонибида. Жанубий тарафидаги қасабалар бир Андижондурким, васатта воқе бўлубтур, Фарғона вилоятининг пойтахтидур. Ошлиғи вофир, меваси фаровон, қовун ва узуми яхши бўлур. Қовун маҳалида полиз бошида қовун сотмоқ расм эмас. Андижоннинг ношпотисидан яхшироқ ношпоти бўлмас. Мовароуннаҳрда Самарқанд ва Неш қўрғонидин сўнгра мундин улуғроқ қўрғон йўқтур. Уч дарвозаси бор. Арки жануб тарафида воқе бўлубтур. Тўққуз тарнов сув кирар. Бу ажабтурким, бир ердин ҳам чиқмас. Қалъанинг гирдо-гирди хандакнинг тош ёни сангрезалик шоҳроҳ тушубтур. Қалъанинг гирдо- гирди тамом маҳаллоттур. Бу маҳалла била қадъаға фосила ушбу хандақ ёқасидоғи шоҳруҳтур. Ови қуши доғи кўп бўлур, қирғовули беҳад семиз бўлур. Андоқ ривоят қилдиларким, бир қирғовулни ускунасини тўрт киши еб тугата олмайдур. Эли туркдур. Шаҳр ва бозорисида турки билмас киши йўқтур. Элининг лафзи қалам била росттур.\nАни учунким, Мир Алишер Навоийнинг мусаннафоти бовужудким Ҳирийда нашъу намо топибтур, бу тил биладур.\nЭлининг орасида ҳусн хейли бордур. Юсуф Хожаким мусиқида машҳурдур. Андижонийдур. Ҳавосининг уфунати бор. Кузлар эл безгак кўп бўлур...\nКитоб дунёси №256


Оқ уй хитойлик коммунистларнинг ҳаммасига АҚШга киришни тақиқлаб қўйиши мумкин\n15 апрел 2021, Тошкент вақти: 21:33\nАҚШ президенти Дональд Трамп маъмурияти Хитой компартиясининг барча аъзоси ҳамда уларнинг оила аъзоларига Қўшма Штатларга киришни тақиқлаб қўйиш имкониятини кўриб чиқмоқда. Бу ҳақда The New York Times газетаси ҳамда Reuters агентлиги мавзудан хабардор манбалари сўзларига таянган ҳолда хабар қилди.\nҚонун қабул қилинган тақдирда хитойлик камида 150 миллион одам АҚШга киролмай қолиши мумкин.\nЮқори лавозимли амалдорлар ҳали Трампнинг ўзига кўрсатилмаган президент фармони қораламасини муҳокама қилмоқдалар, дея иддао қилди Reuters манбаси. У ҳужжат ҳозирликнинг дастлабки босқичи турганини қайд этган. Хитойлик ўн миллионлаган кишига нисбатан виза тақиқи жорий қилиниши Вашингтон билан Пекин ўртасидаги ихтилофда энг кескин чора бўлиши мумкин, деб ёзасида агентлик.\n2018 йил бошида АҚШ билан Хитой ўртасида савдо уруши бошланган. Ўшанда президент Трамп Хитойда ишлаб чиқарилган қатор товарлар учун бож тўловини оширган. Вашингтон Пекин америкалик ишлаб чиқарувчилар позициясига путур етказаётганини билдирган. Кейинроқ АҚШ Хитойни технологияларни ўғирлаганликда айблаган. Хитой расмийлари бунга тенг келадиган чора билан жавоб берган. Томонлар зиддият ҳал қилинганини маълум қилганлар, бироқ коронавирус пандемияси туфайли масала охиригача ечилмай қолган.\nОқ уй Хитойни эпидемиянинг бошланғич босқичига оид реал маълумотларни яширганликда гумонлаб келади. Бу эса глобал пандемияга олиб келган бўлиши мумкин. Шу билан бирга Вашингтон Пекинни Ҳонконгда фуқаролар эркинлигини бостираётганликда айблайди.\nХитой компартияси сон жиҳатдан дунёдаги энг йирик партия бўлиб, унинг 92 миллионга яқин аъзоси бор. Партия низомида ташкилот ўз ишида марксизм-ленинизм, Мао Цзэдун ғоялари, Дэн Сяопин назарияси ва Си Цзиньпиннинг Хитой спецификасига эга янги давр социализми тўғрисидаги ғояларига таяниши ёзилган.\nХитой Ташқи ишлар вазирлиги расмийси Хуа Чуньин Оқ уйнинг муҳтамал чоралари юзасидан изоҳ бера туриб, агар бу маълумот тўғри бўлса, АҚШ томонидан бу каби хатти-ҳаракатлар “ожизона” ҳаракатлар бўларди, дея билдирган. АҚШ Давлат котиби Майк Помпео ва Оқ уй матбуот котиби мазкур тақиққа оид маълумотни тасдиқламаган ҳам, рад ҳам қилмаган.


«Бунёдкор» клуби «Ал-Жазира» устидан ғалаба қозониб, ОЧЛ гуруҳ босқичига чиқди - Zamin.uz\n19:30 / 17.02.2015\nОсиё Чемпионлар лигаси гуруҳ босқичига ўтиш учрашуви доирасидаги «Бунёдкор» ва «Ал-Жазира» жамоалари ўртасидаги ўйин ўз ниҳоясига етди, деб хабар беради «Uff.uz».\nЎйин «қалдирғочлар»нинг фаол ҳужумлари билан бошланди. Айтиш керакки, таркибида бир қатор номдор футболчиларга эга амирлик клуби ўйиннинг бошларида у қадар босим уюштиргани йўқ. «Ал-Жазира»нинг энг машҳур легионери Мирко Вучинич ушбу ўйинда иштирок этмаганини ҳам таъкидлаб ўтиш керак.\nДастлабки гол ўйиннинг 23-дақиқасига тўғри келди. Кетма-кет учта бурчак тўпидан кейин «Бунёдкор» ҳисобни очишга муваффақ бўлди. Сардор Рашидов томонидан ошириб берилган тўпни Воҳид Шодиев дарвозага аниқ йўллади.\nБиринчи бўлимнинг сўнгги дақиқалари Ўзбекистон учун омадсиз келди. Ўйинни бошқариб борган Али Ризо Фағоний «Ал-Жазира» футболчисига нисбатан «Бунёдкор» жарима майдончаси ичида қўполлик ишлатган деб топди. 11 метрли нуқтага яқинлашган Осиё Кубоги тўпурари Али Ал-Мабҳут аниқ зарба йўллаб, ҳисобни тенглаштиришга муваффақ бўлди.\nИккинчи бўлим ҳам Ўзбекистон вакилларининг фаоллиги билан бошланди. 53-дақиқага келиб «Бунёдкор» футболчилари ажойиб комбинация уюштирди. Шодиев ташлаб берган тўпни Минори чиройли тарзда Рашидовга етказиб берди. Дарвозабон билан бирга-бир вазиятга чиққан Рашидов вазиятни кўкка совурмади – 2:1.\nШундан кейин «Ал-Жазира» ҳужумга ўтиб, ҳисобни тенглаштиришга ҳаракат қилди. Аммо «Бунёдкор» ҳимоячилари уларнинг ҳужумларини бартараф этиб турди. Бир вазиятда Минорининг ўзи икки рақиб футболчиси ўртасидан ёриб ўтиб, дарвозабон билан бирга-бир вазиятга чиқиб бораётганди, аммо ҳимоячилар уни қўллари билан ушлаб қолди. Бироқ Фағоний бу вазиятда Минори симуляция ишлатган деб топиб, унга сариқ карточка кўрсатди. Камига ҳакамга эътироз билдиргани учун Шодиев ва Иброҳимовга сариқ карточка кўрсатди.\nЎйин охирига қадар «Бунёдкор» вакилларида гол киритиш учун яна бир қатор қулай вазиятлар юзага келганди. Аммо улар бу вазиятдан унумли фойдалана олмади. Шу тариқа «қалдирғочлар» номдор рақиб устидан ғалаба қозониб, Осиё Чемпионлар лигаси гуруҳ босқичига йўлланма олди.\n«Бунёдкор» – «Ал Жазира»: 2:1\nГоллар: Воҳид Шодиев 22, – 1:0. Али Мабҳут 45+1 пенальти, – 1:1. Сардор Рашидов 52, – 2:1.\n«Бунёдкор»: Акбар Тўраев, Акмал Шораҳмедов, Шакер Зуаги, Жавлон Иброҳимов, Сато Минори, Мирзоҳид Ғофуров (Достон Ҳамдамов, 55), Иван Милошевич, Воҳид Шодиев (Элдор Шомуродов, 65), Артём Филипосян, Сардор Рашидов, Акрам Комилов.\n«Ал Жазира»: Ал Сенани, Мусаллим Фаёз, Али Мабҳут, Жусилей, Мануэль Ланзини, Питройпа, Ҳамис Исмоил (Ёсир Матар, 84), Абдулла Муса, Холид Себил, Саиф Халфан (Ҳасан Амир, 63), Башир Саид.\nЯнгиликлар » Спорт » «Бунёдкор» клуби «Ал-Жазира» устидан ғалаба қозониб, ОЧЛ гуруҳ босқичига чиқди


Игуаинга 50 млн евролик маош таклиф қилган жамоа номи ва унга футболчининг жавоби маълум бўлди\n15:08 / 13.07.2016\nИталия А Сериясининг ўтган мавсумида иккинчи ўринни эгаллаган "Наполи" жамоасининг аргентиналик ҳужумчиси Гонсало Игуаинга Хитойнинг "Хэбэй Форчун" жамоасидан йилига 50 миллион евролик маош тўлашни назарда тутувчи шартнома таклиф қилинган. Испаниядаги Marca нашри маълумотига кўра, футболчи бу таклифни рад қилган.\nБундан олдинроқ, футболчини ўз таркибига қўшиб олиш учун Франциянинг "Пари Сен-Жермен", Испаниянинг "Атлетико" ва Англиянинг "Арсенал" жамоалари ўртасида кураш бошлангани ҳақида хабарлар тарқалганди.\nХабарда айтилишича, 28 ёшда бўлган бу аргентиналик футболчи бу қадар катта миқдордаги маошдан "29 ёшида рақобатбардош лигада ўйнашда давом этиш" истаги туфайли воз кечган. Агар Игуаин хитойликларнинг таклифига кўнганида, у дунёдаги энг кўп миқдордаги маош олувчи футболчига айланган бўларди.\n"Хэбэй Форчун" февраль ойида Аргентина терма жамоасининг бошқа бир ҳужумчиси Эсекьел Лавессини "Пари Сен-Жермен" жамоасидан сотиб олганди. Бу жамоа таркибида Кот-д'Ивуар терма жамоаси ҳужумчиси Жервиньо ҳам бор, у ҳам қишда Италиянинг "Рома" жамоасидан трансфер қилинганди.


Главная "БИРЖА" Қинғир ишнинг қийиғи чиқди\nПойтахтимиздаги дори-дармонлар ва тиббий буюмлар савдоси билан шуғулланувчи “Step Medikal” масъулияти чекланган жамияти раҳбари Бахтиёр Самадов олдин ҳам жорий тартиб-қоидаларни бир неча бор бузгани туфайли қонун олдида жавоб бериб, катта миқдорда жарима тўлаганди.\nШунингдек, корхонасига Соғлиқни сақлаш вазирлиги томонидан тақдим этилган лицензия бекор қилингани туфайли фармацевтик фаолиятни амалга ошириш ҳуқуқидан маҳрум бўлганди. Бироқ у тадбиркор сифатида йўл қўйган хатоларидан ҳам, ўзига нисбатан қўлланилган жазолардан ҳам тегишли сабоқ чиқариб олмади. Билъакс, мўмай даромад орттириш илинжида хурмача қилиғини баттар авж олдирди. Чунончи, жами қиймати 1 миллион 320 минг 692 АҚШ долларига ҳамда 124 минг 931 еврога – ўша пайтдаги курс бўйича ҳисоблаганда 4 миллиард 500 миллион сўмлик дори воситаларини юртимизга яширинча олиб кириб, ҳаммасини ими-жимида нақд пулга сотиб юборди. Боз устига, савдо тушумларини банкка топширмади. Шу зайл катта миқдордаги солиқ тўловларини амалга оширишдан атай бўйин товлади.\nЭҳтимол, ўшанда у “Ҳаммаси хамирдан қил суғургандек силлиқина кечди, ошиғим олчи бўлди!” деган хомхаёлга боргандир. Эҳтимол, орадан маълум вақт ўтгач, “Мана, қорлар ёғиб, излар босилди. Энди ҳеч ким эски ҳужжатларни текширмайди, бундан бу ёғига бемалол юраверсам бўлади”, дея хотиржам тортгандир. Бироқ, қандайлигидан қатъи назар, эрта қувонганди. Аниқроғи, техника ва технологиялар жадал ривожланган бугунги даврда жиноят-қидирув, тергов ва суд ишларини юритиш ҳам анча такомиллашганини, ҳар қандай қонунбузарликни тез фош этиш имкониятлари яратилганини унутиб қўйганди.\nИнчунин, СВОЖЖДЛҚК департаменти ходимлари бундан бир неча ой муқаддам “Step Medikal” масъулияти чекланган жамиятида текшириш ўтказишди. Шу асно Бахтиёр Самадовнинг кирдикорлари бирин-сирин юзага қалқиб чиқди. Алалоқибат, савдо қоидаларини жуда кўп миқдордаги қийматда бузгани учун унга нисбатан Жиноят кодексининг 189-моддаси билан жиноят иш қўзғатилди. Суд эса масалани холисона кўриб чиқиб, маошининг 20 фоизини давлат даромадига ушлаб қолиш шарти билан уч йил муддатга ахлоқ тузатиш ишларига жалб этиш ҳамда энг кам ойлик иш ҳақининг 75 баравари миқдорида жарима жазоси қўллаш юзасидан ҳукм чиқарди.\nХуллас, жарақ-жарақ пулларни кўриб, ҳакалак отган нафсини тия олмагани, эл соғлиғини асраб-авайлаш, беморлар дардига дармон бўлишдек савобли ишларга ҳаром-харишни аралаштиргани Бахтиёр Самадовга анча қимматга тушди...\nМиробод тумани бўлими бошлиғи ўринбосари.


Ери йўқ, аммо қорамоли бор фермернинг дарди - zarnews.uz\nТаҳририятимизга Оқдарё туманидаги “Абдураззоқ бобо” фермер хўжалиги бошлиғи Жасур Абдурайимовдан шикоят хати келди.\nМурожаатда билдирилишича, хўжалик тасарруфида 13,7 гектар ер майдони бўлган. Бироқ жорий йил бошида ўтказилган хатловда чорва бош сони кам, деб топилиб, хўжалик ерлари туман ҳокимлиги захирасига олинган.\nЭнди фермер қишлоқнинг ўртасидаги молхонада санитария талабларига зид равишда чорва молларини асрашга мажбур. Бир томонда чорва озуқаси ташвиши, бир томонда кунлар исигани сайин молхонадаги бадбўй ҳид туфайли бу ерда яшовчи аҳоли жабр кўряпти.\nФермернинг чорва молларини олиб чиқишга ер майдони йўқ. Фермер қонунчиликни билмаслиги ва унда тажриба етишмаслиги боис маблағни кирим-чиқим қилмаган. Лекин хўжаликда ҳозирда 37 бош чорва моли боқилаётганини ҳисобга олиб ёш фермерга яна бир бор муддат ва имконият бериш керак эмасмикан?\nБир хўжаликни тугатишдан осон иш йўқ, янгисини шу даражага етказишга яна неча йиллар кераклигини унутмайлик.\nТеглар: фермер Оқдарё туман\nПилолда газ можароси ёхуд муаммога масъулиятсизлик билан қараётган туман газ таъминоти идорасининг бепарво ходимлари хусусида\nОқдарёнинг “оқ” ва “қора”си


Дунё, янгиликлар: Инфляция даражаси Ўзбекистондан юқори бўлган Венесуэла светсиз қолди - BBC News O'zbek\nДунё, янгиликлар: Инфляция даражаси Ўзбекистондан юқори бўлган Венесуэла светсиз қолди\nЭрон АҚШ «жосуслари»ни ўлимга ҳукм этди. Венесуэла навбатдаги йирик электр тақчиллиги билан юзлашди. Бугун Британиянинг янги Бош вазири аниқ бўлади. Ж Корея Россияни ҳаво ҳудудига бузиб киришда айблади. АҚШда муҳожирларни осонроқ депортация қилувчи тартиб кучга кирди. Жанубий Шарқий Осиёда бедаво безгак шиддат билан тарқалмоқда.\nВенесуэла навбатдаги йирик электр тақчиллиги билан юзлашди\nЭлектр таъминотидаги йирик узилишлар оқибатида мамлакатнинг 23 штатидан, камида, 18 таси, жумладан, пойтахт Каракаснинг аксар қисмлари чироқсиз қолган.\nВенесуэла ахборот вазири Хорҳе Родригез бунда «электромагнит ҳужум»ни айблаб чиққан.\nЖорий йилнинг март ойида бутун мамлакатда электр узилиб, бу ҳол бир ҳафта давом этган эди.\nДунё, янгиликлар: АҚШ уриб туширган Эрон дрони, сигаретда ўз оёғини кўриб қолган эркак ва Россияда Google'га жарима\nАртемий Лебедев ижод маҳсули Тошкент логотипига айланмайдими?\nАпрель ойида ҳам айни ўхшаш ҳолат кузатилган, аммо у бир неча соатга чўзилган, холос.\nСиёсий бетартиблик давом этаётган Венесуэла охирги йилларда иқтисодий қолоқлик ботқоғига ботиб бормоқда. Президент Николас Мадуро ҳукумати электр таъминотидаги узилишларда номаълум кучларнинг саботажини айблаб келади, лекин мухолифат бунга кенг авж олган коррупция ва энергия соҳасига беэътиборлик билан қараш сабаб эканини таъкидлайди.\nВенесуэлаликлар шундоқ ҳам қиммат ва тақчил бўлган озиқ-овқат электрсиз еб бўлмайдиган аҳволга келиб қолаётганидан шикоят қилмоқда.\nИқтисодиёт ва саноат вазири Ботир Хўжаев журналистларга Ўзбекистонда инфляция даражаси юқори эмас деган.\n"Тўғри, инфляция юқори, лекин биздан ҳам юқори давлатлар ҳам бор - масалан Венесуэла. Бизда инфляциянинг асосий сабабчиси сўмнинг девальвацияси. Шунга қарамай биз инфляция даражасини тушириш устида ишлаяпмиз", деган Ботир Хўжаев.\nВазирнинг Ўзбекистон иқтисодиётини иқтисодий бўҳронлар ичида қолаётган Венесуэлага солиштириши ижтимоий тармоқдагиларнинг истеҳзоли кулгусига сабаб бўлган.\nЭрон АҚШ «жосуслари»ни ўлимга ҳукм этди\nРасмий Теҳроннинг билдиришича, мамлакат ҳудудида АҚШнинг Марказий Истихборот Агентлигига ишлаган 17 «жосус» ҳибсга олинган ва уларнинг айримларига ўлим жазоси тайинланган.\nЭрон бу шахсларнинг ядро дастури, ҳарбий ва бошқа секторлар бўйича маълумот тўплаш билан шуғулланганини иддао қилмоқда.\nАҚШ президенти Доналд Трамп Эроннинг даъволарини «ғирт ёлғон» дея қатъиян рад этган.\nЭрон истихборот хизматининг исми ошкор этилмаётган юқори лавозимли расмийси журналистларга қўлга олинган шахсларнинг бари ҳарбий, ядро дастури ва хусусий секторда меҳнат қилган эронликлар бўлгани ва улар хизмат сафари билан АҚШга виза олиш пайтида Марказий Истихборот Агентлиги томонидан турли моддий бойликлар эвазига ёлланганини маълум қилган.\nСўнгги бир неча ой ичида Вашингтон ва Теҳрон ўртасидаги совуқчилик шиддат билан кучайиб бормоқда.\nБугун Британиянинг янги Бош вазири аниқ бўлади\nБугун Лондон вақти билан тушдан сўнг Консерваторлар партияси аъзоларининг овоз бериш натижалари эълон қилинади.\nНатижалар партиянинг навбатдаги етакчиси ким бўлишини аниқлаб беради. Бу ўрин учун икки номзод - Борис Жонсон ва Жереми Ҳант - кураш олиб бормоқда.\nҒолиб эса чоршанба куни расман Буюк Британиянинг янги Бош вазирига айланади.\nЛондон собиқ мери бўлмиш жаноб Жонсоннинг, катта эҳтимол билан, ғалаба қозониши тахмин этилмоқда.\nБироқ айрим нуфузли сиёсатчилар Борис Жонсон ҳукуматида хизмат қилмаслигини маълум қилган.\nХусусан, ўзини Ўзбекистон ва президент Мирзиёев дўсти ўлароқ тақдим этган Буюк Британия ташқи ишлар вазирининг биринчи ўринбосари Алан Дункан кеча жаноб Жонсоннинг эҳтимолий ғалабасига норозилик сифатида истеъфо берган.\nЖорий Бош вазир Тереза Мей бугун эрталаб ўзининг сўнгги ҳукумат мажлисига бошчилик қилган.\nЖанубий Корея Россияни ҳаво ҳудудига бузиб киришда айблади\nЖанубий Корея мудофаа вазирлигининг билдиришича, Россия қирувчи самолётлари мамлакат ҳаво ҳудудига икки бор бузиб кирган.\nЖанубий Корея қирувчи самолётлари бунга жавобан огоҳлантирув ўтини очган.\nҲолат Корея яримороли жанубидан шарқ томонда жойлашган Токто ороллари ҳудудида содир бўлган.\nТокто Сеул ва Токио ўртасидаги баҳсли ҳудуд ҳисобланади.\nРасмий Сеул Россия ҳаво ҳудудини биринчи бор бузиб кирганини маълум қилган. Россия ҳозирча ушбу ҳол юзасидан изоҳ бермаган.\nАҚШда муҳожирларни осонроқ депортация қилувчи тартиб кучга кирди\nАҚШ ҳукумати жорий этган янги тартиб муҳожирларни суд ҳукмисиз ҳам мамлакат ҳудудидан ҳайдаб чиқаришга имкон беради.\nЯнги тартибга кўра, мамлакат ҳудудида икки йил муқим яшаганини исботлаб бера олмаган ҳар қандай ҳужжатсиз муҳожир зудлик билан ўз ватанига чиқариб юборилиши мумкин.\nУшбу тартиб бугун бутун АҚШ бўйлаб кучга кириши кутилмоқда.\nАҚШдаги инсон ҳуқуқлари гуруҳлари ҳукуматнинг бу қарорига қарши судга арз қилишга тайёргарлик кўрмоқда.\nТаҳлилчилар президент Доналд Трампнинг 2020 йилда ўтадиган навбатдаги президентлик сайловига қадар иммиграцияга қарши қаттиққўл ташаббусларни илгари суришини тахмин қилмоқда.\nЖанубий Шарқий Осиёда бедаво безгак шиддат билан тарқалмоқда\nЯнги тадқиқот Жанубий-Шарқий Осиё бўйлаб чивин каби безгак тарқатувчи паразитлар яшин тезлигида тарқалаётганини кўрсатмоқда.\nТадқиқотчилар паразитларнинг безгакка қарши бирламчи дори воситаларига чидамли бўлиб бораётганидан беморларни тезлик билан даволашнинг имкони бўлмаётганини таъкидламоқда.\nПаразитлар кенг тарқалиб улгурган Камбожа, Лаос, Тайланд ва Вьетнамдаги беморларнинг ярми бирламчи дори воситаларидан даво топмаётгани айтилмоқда.\nШунингдек, бу паразитларнинг Африкага қадар тарқалиши эҳтимолидан хавотирлар юзага чиққан.\nАммо аксар экспертлар ташвишга ўрин йўқлиги ва муқобил дорилар билан вазиятни ўнглаш мумкинлигини айтади.